Cara Tahnik Bayi Baru Lahir ‘Step-by-Step’ Oleh Ustaz Don (Panduan Video)

CARA TAHNIK BAYI
Ada banyak sunnah menyambut kelahiran, antaranya ialah mentahnik bayi.

Ramai ibu ayah mungkin pernah buat tahnik bayi semasa majlis cukur jambul dan doa selamat semasa kelahiran bayi.
Biasanya ia dilakukan oleh imam atau mereka yang berpengalaman. Namun ia sebenarnya juga boleh dilakukan oleh ibu ayah sendiri, terutamanya dalam tempoh PKP ini.

Sebagai persediaan, ibu ayah boleh pelajari cara tahnik bayi melalui cara lengkap yang ditunjukkan oleh Ustaz Don ini.

Apakah Mentahnik Bayi?
Tahnik bermaksud membelah mulut bayi dengan buah tamar yang dikunyah dan digosokkan ke lelangit bayi, dan sebahagiannya lagi masuk ke dalam perutnya.
Sunat mentahnik bayi dengan buah tamar sama ada bayi lelaki atau perempuan. Jika tidak ada tamar, gunakanlah sesuatu yang manis. Hal ini berdasarkan hadis daripada Anas bin Malik RA, katanya:
ذَهَبْتُ بِعَبْدِ اللَّهِ بْنِ أَبِي طَلْحَةَ الأَنْصَارِيِّ إِلَى رَسُولِ اللَّهِ صلى الله عليه وسلم حِينَ وُلِدَ وَرَسُولُ اللَّهِ صلى الله عليه وسلم فِي عَبَاءَةٍ يَهْنَأُ بَعِيرًا لَهُ فَقَالَ ” هَلْ مَعَكَ تَمْرٌ ” . فَقُلْتُ نَعَمْ . فَنَاوَلْتُهُ تَمَرَاتٍ فَأَلْقَاهُنَّ فِي فِيهِ فَلاَكَهُنَّ ثُمَّ فَغَرَ فَا الصَّبِيِّ فَمَجَّهُ فِي فِيهِ فَجَعَلَ الصَّبِيُّ يَتَلَمَّظُهُ فَقَالَ رَسُولُ اللَّهِ صلى الله عليه وسلم ” حُبُّ الأَنْصَارِ التَّمْرَ ” . وَسَمَّاهُ عَبْدَ اللَّهِ
Maksudnya: “Aku membawa Abdullah bin Abu Talhah al-Ansari RA yang baru lahir menemui Rasulullah SAW pada ketika itu, baginda memakai aba’ah (العباءة) sedang melumurkan untanya dengan minyak. Baginda bertanya: “Adakah kamu membawa tamar?” Aku menjawab: “Ada,” lalu aku menyerahkan beberapa biji kepada Baginda. Baginda pun memasukkan beberapa itu ke dalam mulut dan mengunyah-ngunyahnya. Kemudian, baginda membuka mulut Abdullah dan memasukkan tamar tersebut. Bayi itu pun menggerak-gerakkan lidah sambil menghisap manisnya. Kemudian, Rasulullah SAW bersabda: “Kesukaan orang Ansar ialah buah tamar. Lalu Baginda menamakannya Abdullah.”
Riwayat Muslim (2144) dan yang lainnya.
Kurma bukan dimakan pada bulan Ramadan sahaja
Berikut dikongsikan cara tahnik bayi melalui perkongsian Ustaz Don:
Cara Tahnik Bayi Untuk Panduan / Persediaan Ibu Bapa
Cara nak tahnik anak kita sendiri.
Sayyidina Abu Musa al-Asy’ari menceritakan, “Aku telah mendapat seorang anak lelaki, lalu aku membawanya kehadapan Nabi Muhammad ﷺ. Baginda ﷺ menamakannya dengan Ibrahim dan mentahnik (belah mulut) nya dengan sebiji kurma”. HR Imam Muslim
.
Kawan-kawan, berdasarkan hadis ni, Sunnah Bertahnik. Kaedah atau kaifiat saja berbeza. Banyak kaedah tahnik ini. Maksudnya nak baca apa, nak mula mana dulu. Banyak dan semua betui إنْ شَآء الله.
Apa yang saya buat ialah hasil dari perkongsian:
1) Al-Marhum TG Dato Haron Din (saya tgk depan mata)
.
2) TG Ustaz Taufik Mat Husin
FB : https://www.facebook.com/taufik.husin.35
(Saya call minta pandangan. Ni masa belajaq dulu la. Lama dh)
.
3) Habib Ali Zainal Abidin @habibalizaenalalhamid
(Saya tgk depan mata dan Habib siap ulang habaq lagi)
.
4) Ustaz Muhadir Hj Joll
.
Jadi, dalam video ni saya buat, kawan-kawan boleh buat jugak.
.
How To Tahnik Anak Sendiri
.
Step 1
Sediakan kurma (ajwah terbaik) dan air zamzam (dpt mcm dlm botoi eyemore tu syempoi. Tapi jangan silap p sumbat eyemore. Jahanam anak Bang)
.
Step 2
Istighfar (agar Allah ampun dosa kita (bapak), dan nnt nk doa, mudah Allah kabul)
.
Step 3
Mula dengan Al-Fatihah
.
Step 4
Ayat Kursi (boleh mula بِسْمِ اللهِ الرَّحْمَـٰنِ الرَّحِيم atau teruih baca saja. Betui dua dua)
.
Step 5
-Selawat Syifa
-Selawat Kamilah (nnt dengaq dalam video na)
.
Step 6
-Qul huwaALLah
-Qul A’uzubirab bil falaq
-Qul A’uzubirab binnas
.
Step 7
Amik Kurma. Kunyah2 sampai lebik. Amik dengan jari. Kalau takut, pakai jari kelingking kecik sikit. Biasanya jari telunjuk. Masuk dalam mulut baby. Nnt tgk video mcm mn nk masukkan dlm mulut anak na. Kena ada skill. Hahahahha.
.
Step 8
Sambil jari dalam mulut, bacakan ayat 33-37 Surah Ali Imran
.
Step 9
Cabut jari. Suap air zamzam. Bacakan doa yg saya baca. Itu dr Arwah TG Dato Haron Din. Doa tu dalam video.
.
Step 10
Baca Doa. Bab ni boleh baca apa saja doa. Apa saja bahasa. Semua Allah faham. Yang penting, keikhlasan hati seorang Bapak mendoakan anaknya.
Doalah dengan penuh
– ikhlas
– tawadhuq
– berharap Allah dengaq n perkenankan
– sungguh-sungguh.
FULLL VIDEO CARA TAHNIK BAYI (PERSEDIAAN UNTUK PARA BAPA)

https://media.siraplimau.com/2021/02/10000000_1354295204932041_7768180168731246602_n.mp4
*Sumber: Ustaz Don Daniyal Don Biyajid
Link video asal:  https://www.facebook.com/UstazDonOfficialPage/posts/260448988785029
Semoga bermanfaat!


“Betul Ke Nak Tahu Hamil Baby Girl/Boy Kena Buat Macam Ini?”- Rupanya 22 Petua Ini Adalah Mitos!

“Ohh ada cara nak tahu jantina baby ke? Orang cakap nak dapatkan baby girl kena makan manis-manis eh?”
Mengetahui jantina bayi dalam kandungan merupakan rahsia yang tidak sabar lagi untuk dirungkaikan oleh ibu bapa. Mana tidaknya, nak buat persiapan dari segi dekorasi bilik dan pakaian mestilah perlu masuk dengan tema warna. Sudah semestinya ada pelbagai soalan dan petua yang diberi dari orang ramai yang mengatakan bahawa anda boleh ’tilik’ jantina bayi. Betul ke?

Jadi, pakar Prof.Dr.Imelda Balchin menyenaraikan antara 22 persoalan dan petua yang sering ditanya sama ada fakta atau mitos mengenai jantina bayi ini. Ternyata semua ini MITOS!
Baca juga: Lepas Hubungan Badan, Isteri Kena BUAT Posisi Ini, Barulah Cepat Lekat Baby!

SOALAN MITOS TENTANG CARA NAK TAHU JANTINA BABY, BOY KE GIRL?

Soalan 1: Prof Imelda, betul ke, kalau gerakan anak keras ini baby boy, kalau gerakan anak perlahan ini baby girl.
Jawapannya: Ini ialah MITOS. Tak payahlah percaya.
Soalan 2: Prof Imelda, betul ke, kalau degupan jantung sekitar 140 seminit ini baby boy, kalau degupan jantung sekitar 150 seminit ini baby girl.
Jawapannya: Ini ialah MITOS. Tak payahlah percaya.
Soalan 3: Prof Imelda, betul ke, kalau pusat mama keluar ini baby boy, kalau pusat mama masuk ke dalam ini baby girl.
Jawapannya: Ini ialah MITOS. Tak payahlah percaya.
Soalan 4: Prof Imelda, betul ke, kalau kedudukan baby ke kanan ini baby boy, kalau kedudukan baby ke kiri ini baby girl.
Jawapannya: Ini ialah MITOS. Tak payahlah percaya.
Soalan 5: Prof Imelda, betul ke, kalau mama suka makan manis-manis ini baby girl, kalau mama suka makan masam-masam ini baby boy.
Jawapannya: Ini ialah MITOS. Tak payahlah percaya.
Soalan 6: Prof Imelda, betul ke, bila letak soda bicarbonate ke dalam air kencing, kalau ia berbuih ini baby boy, kalau tak berbuih ini baby girl.
Jawapannya: Ini ialah MITOS. Tak payahlah percaya.
Soalan 7: Prof Imelda, betul ke, kalau wajah mama berseri-seri ini baby boy, kalau wajah mama tak berseri-seri ini baby girl, sebab baby girl menarik seri mama.
Jawapannya: Ini ialah MITOS. Tak payahlah percaya.
Soalan 8: Prof Imelda, betul ke, kalau bulan last period + umur ibu hasilnya ialah angka genap ini baby girl, kalau bulan last period + umur ibu hasilnya ialah angka ganjil ini baby boy.
Jawapannya: Ini ialah MITOS. Tak payahlah percaya.
Soalan 9: Prof Imelda, betul ke, kalau alahan (morning sickness) teruk maka ini ialah baby girl, kalau alahan (morning sickness) ringan maka ini ialah baby boy.
Jawapannya: Ini ialah MITOS. Tak payahlah percaya.
Soalan 10: Prof Imelda, betul ke, kalau warna air kencing ibu kuning cair maka ini ialah baby girl, kalau warna air kencing ibu itu kuning pekat maka ini ialah baby boy.
Jawapannya: Ini ialah MITOS. Tak payahlah percaya.
Soalan 11: Prof Imelda, betul ke, kalau bentuk perut ibu itu bulat dan tinggi ini ialah baby girl, kalau perut ibu rendah dan kebawah ini ialah baby boy.
Jawapannya: Ini ialah MITOS. Tak payahlah percaya.
Soalan 12: Prof Imelda, betul ke, kalau rambut ibu gugur dan menjadi nipis ini baby girl, kalau rambut ibu lebat ini ialah baby boy.
Jawapannya: Ini ialah MITOS. Tak payahlah percaya.
Soalan 13: Prof Imelda, betul ke, kalau berat badan suami bertambah ini baby girl, kalau berat badan suami tidak bertambah ini ialah baby boy.
Jawapannya: Ini ialah MITOS. Tak payahlah percaya.
Soalan 14: Prof Imelda, betul ke, kalau ibu tidur mengiring ke kanan ini baby girl, kalau ibu tidur mengiring ke kiri ini ialah baby boy.
Jawapannya: Ini ialah MITOS. Tak payahlah percaya.
Soalan 15: Prof Imelda, betul ke, kalau kulit ibu semakin hitam ini baby boy, kalau kulit ibu semakin cerah ini ialah baby girl.
Jawapannya: Ini ialah MITOS. Tak payahlah percaya.
Soalan 16: Prof Imelda, betul ke, kalau ibu hamil makan banyak daging ini baby boy, kalau ibu hamil makan banyak seafood ini ialah baby girl.
Jawapannya: Ini ialah MITOS. Tak payahlah percaya.
Soalan 17: Prof Imelda, betul ke, kalau buat hubungan kelamin 2-4 hari sebelum ovulasi ini menjadi baby girl, kalau buat hubungan kelamin semasa ovulasi ini menjadi baby boy.
Jawapannya: Ini ialah MITOS. Tak payahlah percaya.
Soalan 18: Prof Imelda, betul ke, kalau nak baby girl makanlah makanan beralkali, kalau nak baby boy makanlah makanan berasid.
Jawapannya: Ini ialah MITOS. Tak payahlah percaya.
Soalan 19: Prof Imelda, betul ke, kalau nak baby girl buatlah hubungan kelamin bersama suami sebelum waktu subuh, kalau nak baby boy buatlah hubungan kelamin bersama suami selepas waktu subuh.
Jawapannya: Ini ialah MITOS. Tak payahlah percaya.
Soalan 20: Prof Imelda, betul ke, kalau nak baby girl kena curi tudung periuk jiran.
Jawapannya: Ini ialah MITOS. Tak payahlah percaya.
Soalan 21: Prof Imelda, betul ke, kalau nak baby girl kena baca surah Mariam saja setiap hari.
Jawapannya: Ini ialah MITOS. Tak payahlah percaya.
Soalan 22: Prof Imelda, betul ke, kalau nak baby girl kena curi selipar orang.
Jawapannya: Ini ialah MITOS. Tak payahlah percaya.

*Patutlah, ini yang selalu jadi kes tersilap beli warna baju jantina bayi tu. Tidak mengapalah, pakai saja lah warna apa pun ya…
Sumber: Imelda Balchin


Cara Taip Huruf Jawi Di Handphone Tanpa Install Apps. Adjust Setting 2 Minit Je

Memandangkan hari ini hari Jumaat dan juga Hari Jawi, apa kata kita cuba banyakkan penggunaan tulisan jawi. Mungkin ada yang belum tahu cara taip huruf jawi di handphone kan?
Sebenarnya mudah je nak setkan keyboard jawi ni melalui handphone masing-masing.

Tak perlu install apa-apa apps dan tak perlu nak download apa-apa.
Confirm tak habis data punyalah.

Ok jom kita tengok caranya.

Cara Setkan Keboard Jawi Di Telefon Pintar
1. Pilih ‘Setting’
Mula-mula pergi dekat bahagian setting keyboard telefon pintar masing-masing.
Mungkin adalah beza sikit ikut jenis handphone. Macam saya ni guna handphone Oppo, dia ada dekat ‘Additional Setting’.

Lepas tu jumpa ‘Keyboard & Input Method’ tekan situ.

Kemudian pergi bahagian ‘Available Keyboard’ > Multilingual Typing

2. Pilih Bahasa
Lepas tu bolehlah pilih keyboard jawi yang kita nak tu dekat bahagian setting ‘Languages’.

Nanti dia akan keluar semua senarai tulisan. Nak senang kita taipkan terus arab / malay.
Nanti dia tapis pilihan tu lagi mudah dan cepat kita dapat pilih.

OK select Malay (Arabic).
3. Tekan ‘Add Keyboard’
Tekan butang ‘Add Keyboard’ yang dekat bawah tu.

Siap.
Nanti bila kita nak taip, dia akan terus keluar keyboard Jawi tu macam ni.

So dah bolehlah taip huruf Jawi sama ada dekat FB ke, WhatsApp ke, Google atau apa-apa jenis fail dokumen lain di handphone.
Manalah tahu ada kerja sekolah anak kena guna tulisan jawi lepas ni. Bolehlah buat dekat handphone je.
Mudah je kan?
Nanti bila nak taip rumi, tekan je dekat simbol bumi tu untuk tukar semula dari Jawi – Rumi dan sebaliknya.
Handphone lain mungkin lain sikit tapi caranya lebih kurang sama saja. Yang penting kena cari keyboard setting tu.
*Kalau nak cara cepat convert tulisan rumi ke jawi boleh juga guna ni:
http://www.ejawi.net/converterV2.php
Terus taip ayat yang kita nak dan copy paste ke mana-mana medium yang kita nak.
Ok selamat mencuba dan jom sama-sama kita membudayakan tulisan Jawi.


5 Cara Nak Tajamkan Mata Blender Yang Dah Tumpul. Guna Bahan Di Rumah Je

“Haduii… Dekat 5 minit aku blender bawang ni tak hancur-hancur. Aku dah tambah air pun masih berketul. Tumpul sangat dah agaknya mata blender ni. Macam mana nak tajamkan balik?”
Blender memang memudahkan kerja harian. Senang, campak-campak je terus kisar.

Tapi serius frust kalau benda yang kita nak blender tak lumat-lumat walaupun dah pusing banyak kali. Lagi-lagi kalau nak cepat.
Dahlah tengah-tengah nak memasak tu, takkan nak berhenti separuh jalan untuk pergi kedai cari mata blender baru kan?

Apa kata cuba beberapa cara tajamkan blender menggunakan bahan yang sedia ada di rumah ni.

Tak perlu keluar modal besar, tak payah beli baru. Insha Allah mata blender akan tajam seperti baru!
5 Cara Tajamkan Blender Guna Bahan Di Rumah. Mudah & Berkesan!
1. Garam Kasar
Hampir setiap rumah mesti ada garam kasar, kan?
Anda boleh gunakan garam kasar untuk tajamkan semula mata pisau blender yang dah tumpul.
Caranya senang saja, ambil segenggam atau secawan garam kasar dan masukkan ke dalam blender.
Lepas tu, tekan butang kisar dan biarkan ia mengisar kering garam kasar tadi.
Ulang beberapa kali hinggalah mata blender terasa lebih tajam.

2. Kulit Telur
Cara seterusnya kita boleh gunakan kulit telur.
Ya, telur yang kita masak tu jangan dibuang kulitnya. Bersih dan keringkan sekejap. Lepas tu boleh gunakan untuk ‘servis’ blender kita setiap bulan.
Caranya sama saja, masukkan dalam blender dan kisar kering. Kemudian bilas dan basuhkan.
Kalau selalu buat, mata blender akan jadi tajam.

3. Ais Ketul
Lagi satu cara, boleh guna air batu atau ais ketul. Katanya lagi elok guna air batu yang kita buat sendiri sebab lagi keras.
Hancurkan sikit sebelum masukkan ke dalam blender. Kemudian kisarkan macam kita nak buat ice blended tu. Kisarkan lebih kurang 10 minit dan mata blender akan menjadi lebih tajam.
Mudah!

4. Hampas Kelapa
Lagi satu cara, boleh juga gunakan hampas kelapa.
Caranya kisarkan hampas tadi tanpa perlu tambah air. Kisar sehingga lebih kurang 10 minit, kemudian bilas.
Mesti mata pengisar akan jadi tajam semula.
http://rayapos.com/
5. Beras
Akhir sekali, cara tajamkan blender ialah menggunakan beras.
Tak kisahlah beras jenis apa, ambil segenggam atau secawan dan kisar kasar selama beberapa minit.
Lepas tu, tengoklah hasilnya. Tentu lebih tajam macam baru beli!
Foto Kredit: shutterstock.com
Boleh Juga Diasah
Selain menggunakan cara ini, anda boleh juga buka bahagian pisau tu dengan berhati-hati. Kebanyakan model boleh dibuka dan digantikan bahagiannya.
Bila dah buka, asahkan bahagian pisau tu menggunakan batu pengasah atau kertas pasir, macam kita asah pisau biasa.
Foto Kredit: instructables.com
Cubalah langkah ini setiap bulan supaya mata blender sentiasa tajam dan dapat berfungsi dengan baik.
Ramai yang dah cuba dan akui keberkesanannya!
Tak payah nak susah-susah beli blender baru lagi. Jimat dan mudah, kan?


Malasnya Asyik Kena Beli Baru, Tunggu! Cuba 3 Tips Tajamkan Balik Gunting Tumpul Ini

Alat potongan ini sangat penting lebih-lebih lagi jika hendak menggunakannya di dapur ataupun untuk tujuan lain. Pasti penat jika asyik berhadapan gunting tumpul dan kena beli baru di kedai untuk menggantikannya.
Paling geram apabila tengah menggunakannya, boleh pula ia tidak berfungsi sekaligus menghentikan rentak pemotongan itu. Memang spoil sangat mood! Usah risau, ada cara tajamkan balik gunting tumpul untuk anda try di rumah masing-masing menggunakan 3 bahan yang mudah je! Jom ikuti perkongsian penulis selanjutnya.

Baca juga: Pisau Tak Tajam Boleh Moody Seharian, Cuba Tips Ini, Confirm ‘Smooth’ Proses Nak Masak!
TIPS TAJAMKAN GUNTING TUMPUL UNTUK DICUBA DI RUMAH
1. Aluminium foil

Aluminium foil ini fungsinya bukan sahaja untuk melindungi makanan daripada cahaya tapi boleh juga untuk menajamkan balik gunting tumpul anda. Menarik kan? Caranya adalah sangat mudah, anda hanya perlu mengunting aluminium foil menggunakan gunting tumpul. Gunting sampai anda rasa ia sudah semakin tajam balik.
2. Botol kaca

Ini adalah alatan menajamkan gunting balik yang tak pernah anda jangka kan? Jangan terkejut, botol kaca ini boleh mengembalikan gunting tumpul anda seperti sediakala!
Caranya ialah anda hanya perlu mencari di mana-mana botol kaca yang ada, sama ada telah dipakai ataupun masih baru. Kemudian, mula buat seperti anda sedang menggunting pada botol kaca itu supaya mata gunting boleh diasah pada permukaan botol tersebut. Ulang langkah ini sehinggalah anda rasa gunting sudah tajam.
3. Kertas pasir

Untuk pengetahuan anda, kertas pasir ini bukan sahaja berupaya menajamkan pisau dan meratakan permukaan, tapi ia boleh juga menajamkan gunting tumpul! Mesti anda ingat selama ini ia hanya berkesan untuk menajamkan mata pisau kan? Sebenarnya nak asah gunting menggunakan kertas pasir ini pun boleh.
Caranya juga adalah mudah sama seperti menggunakan aluminium foil, anda hanya perlu mengguntingkan kertas pasir menggunakan gunting tumpul anda. Gunting sampailah anda rasa ia sudah kembali tajam balik.
Haa guna je 3 bahan yang senang jumpa ini, dah tak perlu ke kedai beli gunting baru untuk menggantikan yang lama. Bukan je dapat jimat masa dan tenaga, malah duit poket anda pun selamat! Selamat Mencuba!
Sumber: Sinaran Wanita


Berjaya Menyusu Badan Untuk Anak Kembar, Ini 2 Resepi ‘Natural Milkbooster’ Yang Saya Amalkan

“Risaunya lagi 2 minggu nak masuk kerja, tapi susu badan rasa macam dah berkurang. Takut tak cukup stok, kesian dekat baby.”
Kalau sebut tentang penyusuan badan, memang begitu banyak cabaran yang akan dilalui. Antara yang paling kerap dilalui oleh ibu adalah masalah kekurangan susu badan.

Dalam perkongsian kali ini, kami cukup bertuah kerana Puan Nurrul SyaBell sudi berkongsikan tips menambah susu badan dengan jayanya. Menurutnya, sejak akhir-akhir ini semakin ramai yang memviralkan minuman air kotak longan segera yang terdapat di pasaran. Bukan tak boleh minum, cuma dikhuatiri pengambilannya yang berlebihan boleh menyebabkan kahak pada si kecil.
Atas sebab itu, Puan Nurrul mencadangkan resepi milkbooster semulajadi yang diamalkan olehnya sendiri. Alhamdulillah, dengan izin Allah dan usaha ini, Puan Nurrul berjaya menyusu badan sepenuhnya untuk 2 orang anak kembar lelakinya.

2 Resepi Natural Milkbooster Untuk Tambah Susu Badan. Sedap & Semulajadi!
Berikut adalah bahan dan cara membuat natural milkbooster.

Resepi 1
Bahan-bahan:

Kurma merah
Longan kering
Gojiberry
Sedikit gula perang (brown sugar)
Daun pandan.

Cara-cara:
Caranya mudah. Rebuskan kurma merah, longan kering dan goji berry dalam satu periuk. Sukatan air boleh agak-agak.
Untuk sedikit rasa manis, boleh tambahkan gula perang dan daun pandan untuk keharuman. Memang sedap sangat!

Resepi 2
Bahan-bahan:

Kurma merah
Longan kering
Buah kundur
Barli
Gula batu
Daun pandan

Cara-cara:
Caranya sama dengan resepi pertama tadi. Rebuskan semua bahan dan kemudian perasakan dengan gula batu secukup rasa. Tambahkan daun pandan untuk mewangikan lagi aroma minuman.
Rasa minuman ini ala-ala lai chee kang. Sihat dan lazat!

Nota Tambahan
*Bahan-bahan ini boleh dicari di kedai ubat Cina / sensei. Kadang-kadang, di pasaraya biasa pun ada. Kalau tak jumpa juga, boleh dapatkan daripada Puan Nurrul sendiri. (rujuk link di bawah)
*Minuman ini boleh diminum suam atau sejuk, ikut citarasa sendiri.
*Stok air rebusan ini boleh disimpan dalam tempoh seminggu.
*Mungkin ada yang tanya; Buah kundur sebagai natural sugar / pemanis semulajadi. Kurma merah, longan kering, barli, dan goji berry pula adalah bahan milkbooster yang sangat berkesan.
Mudah, Sihat Dan Lazat!
Mudah saja cara membuat natural milkbooster sendiri di rumah, bukan?
Jadi lepas ini, ibu-ibu tak perlulah bergantung kepada minuman dalam pek. Biasanya minuman dalam pek ini terdapat gula tambahan yang menjadikan rasanya terlalu manis. Dan sudah tentu juga ia ditambah dengan pengawet supaya dapat tahan lama di pasaran.
Selamat mencuba!

*Resepi asal natural milkbooster ini adalah oleh Puan Nurrul SyaBell . Ia diterbitkan semula dengan kebenarannya. Untuk lebih banyak tips dan perkongsian tentang penyusuan badan, boleh follow Facebook Puan Nurrul SyaBell di SINI.


Cara Tampal Lencana Sekolah Guna Gam. Tak Payah Jahit, Kejap Je Siap!

Cara Tampal Lencana Sekolah Guna Gam Uhu
Menjelang buka sekolah ni, mesti ramai ibu-ibu nak jahit lencana sekolah anak-anak kan?

Mungkin ada yang belum tahu, ada cara yang lebih mudah untuk ibu lekatkan lencana sekolah tanpa jarum dan benang.
Cuma guna gam UHU saja… Memang cepat dan jimat masa.

Jom kami kongsikan cara yang ditunjukkan oleh Puan Lia Johari ini.

Cara Tampal Lencana Sekolah Guna Gam UHU. Tanpa Jahit, Lagi Mudah!
Ulangkaji sebelum naik sekolah..
Hai ibu-ibu sekalian.
Sekolah nak buka tak lama dah kan…
Kepada yang tak jahit lagi lencana sekolah anak hampa, di sini kami nak share cara mudah tampal lencana dan tanda nama anak-anak pada baju uniform sekolah mereka.
Tak perlu jarum dan benang atau tak perlu nak hantar tailor semua tu.
Sebenarnya, kami pun dapat tahu cara ni tahun lepas melalui perkongsian FB jugak, tak ingat siapa yang share.
Tapi memang mudah dan sekejap je,tak sampai 5 minit siap!
Langkah-langkahnya ada pada setiap gambar di bawah ok!
Langkah 1
Sediakan bahan-bahan dan peralatan untuk tampal lencana dan nametag anak:

Gam uhu
Tanda nama / lencana
Sampul angpau / kadbod kecil (untuk alas)
Seterika

Langkah 2
Letakkan alas di belakang baju / tudung sekolah.

Langkah 3
Gunakan gam UHU dan letakkan di belakang lencana.
Panaskan seterika.

Langkah 4
Mula seterika pada lencana.
Saya alaskan dengan sapu tangan macam ni.
Boleh biar lama sikit supaya gam melekat kuat.

Langkah 5
Boleh check hasilnya.
Pastikan dah melekat kuat.
Siap.

Mudah kan?
Sekejap je siap. Hasilnya pun nampak kemas.
Boleh buat untuk 2-3 pasang baju sekali, taklah lenguh tangan nak menjahit.
Selamat mencuba!

*Sumber : Lia johari


Cara Tampal Lencana Sekolah Paling Senang Guna Double Sided Adhesive Cloth, 5 Minit Siap!

Nampaknya sesi persekolahan akan kembali seperti biasa tidak lama lagi selepas cuti beberapa minggu. Jadi, mak ayah sedang giat membuat persiapan dari segi penyediaan barangan kelengkapan termasuklah menampal lencana baju sekolah yang baharu untuk anak-anak.
Selain menjahit lencana ini, terdapat beberapa cara lain yang mudah untuk menampalnya termasuk menggunakan gam UHU. Namun, ada lagi cara yang lebih mudah dan kemas untuk menampal lencana baju sekolah ini iaitu menggunakan double sided adhesive cloth. Apa itu? Jom kita tengok caranya!

Baca juga: Cara Cuci Bantal Kotor Berbau Guna 3 Bahan, Putih Terus!
CARA TAMPAL LENCANA SEKOLAH PALING SENANG GUNA DOUBLE SIDED ADHESIVE CLOTH
1.Guna double sided adhesive cloth.

2.Potong adhesive cloth ikut saiz lencana.

3.Dah siap potong, lekat kemudian gosok dengan seterika.

4.Mana nak cari benda ni? Boleh ke Daiso, bahagian craft…

5.Atau boleh beli online dekat SINI di Shopee.
Selamat mencuba!
Sumber: Norhasnita Mohd Anuar


Biasanya orang perempuan atau mereka yang rajin memasak di dapur mesti ada periuk atau kuali kesayangan. Yang itulah selalu dipakai walaupun ada yang baru, kan? Bila tahu ianya bocor, rasa sedih sangat!
Apapun, jangan buang dulu periuk kesayangan anda. Cuba dulu beberapa cara tampal periuk yang mudah untuk anda lakukan sendiri di rumah.

4 Cara Tampal Periuk Bocor Dengan Bahan Sedia Ada Di Rumah
Berikut adalah himpunan beberapa petua menampal periuk atau kuali yang bocor.
1. Kapur Masakan
Kapur sirih atau kapur masak ini biasanya orang gunakan untuk merangupkan gorengan, menjadikan masakan lebih kental dan tahan lebih lama. Rupanya ada kegunaan lain yang ramai tak tahu – iaitu menampal periuk bocor.

Mula-mula, bersihkan dulu periuk dan keringkan. Kemudian, ambil kapur makan dan tampal di bahagian periuk yang berlubang. Tepek ikut ketebalan yang sesuai hingga betul-betul menutup lubang.

Bila tampalan dah kering, bolehlah gunakan periuk itu semula. Biasanya boleh test dulu dengan rebus air. Kalau periuk dah tak bocor lagi, bolehlah guna untuk masak macam biasa.

2. Asam Jawa
Petua seterusnya adalah dengan menggunakan asam jawa. Caranya lebih kurang sama saja macam guna kapur makan tadi.
Ambil sedikit asam jawa dan pastikan tiada biji. Kemudian sapu dan tampalkan pada bahagian belakang kuali atau tempat yang bocor tadi.  Tunggu sampai kering dan cuba gunakan periuk macam biasa.

3. Kulit Pisang
Satu lagi cara yang menarik untuk tampal periuk bocor ini dikongsikan oleh Puan Normah Bahari. Senang betul, cuma guna kulit pisang!
Untuk menampal, pertama sekali panaskan periuk yang bocor. Kemudian, panaskan api dan gunakan sebelah dalam kulit pisang untuk ditenyeh berulang kali pada tempat yang bocor. (Seeloknya buat di kedua-dua bahagian dalam dan luar). Selepas itu, biarkan sekejap di atas api.
Mengikut pengalamannya, walaupun dah basuh berkali-kali, periuk dah tak bocor lagi. Mungkin getah pada kulit pisang itu yang menahan kebocoran dengan begitu berkesan. Cubalah!

4. Kertas Aluminium
Akhir sekali, cara yang paling biasa orang buat untuk tampal periuk yang bocor adalah dengan menggunakan kertas aluminium. Rupa kertas ini sikit-sikit macam aluminium foil dan biasanya dah siap berpelekat. Tinggal tampalkan saja di bahagian periuk yang bocor tadi.
Boleh cari di kedai hardware. Kadang-kadang di pasar malam pun ada. Harganya pun murah, mungkin sekitar RM2 saja sekaki.

Selamat, Tak Payah Beli Baru!
Memang jimat kalau praktikkan tips ini. Tapi, ia praktikal untuk lubang yang kecil saja ya.
Kalau tak ada periuk yang bocor buat masa ini, save dulu untuk kegunaan akan datang. Jangan lupa kongsikan dengan rakan-rakan agar lebih ramai dapat memanfaatkannya.


Cara Tanam Anggur Dekat Rumah, Buah Cantik Bulat-Bulat!

“Sedapnya anggur ni, dapat tanam sendiri kan best. Macam mana ya cara tanam anggur…”
Buah anggur merupakan antara buah kegemaran ramai dan ia juga menjadi buah pilihan buat mereka yang gemar bercucuk tanam kerana cara penanaman yang mudah dan sekali gus menjadi tanaman hiasan di tepi pagar dan sebagainya. Pasti tetamu yang hadir terkejut melihat kesuburan buah anggur tersebut.

Sebenarnya mudah sahaja kalau nak tanam anggur ini. Apa yang penting skill kena ada dan betul seperti yang dikongsi oleh Hafiz Husin di laman Facebook mengenai penanaman anggur di rumah.
Baca juga: Cara Tanam Daun Kesum, Dalam 3-4 Hari Dah Tunjuk Hasil!

CARA TANAM ANGGUR DEKAT RUMAH, BUAH CANTIK BULAT-BULAT
Saja belanja tips penyediaan media tanaman anggur cara saya. Sebenarnya saya tak ada lah tahu sangat tapi macam ini lah yang saya buat setiap kali tanam pokok anggur. Harap bermanfaat.

1. Mula-mula korek lubang kira-kira dua kaki

2. Sediakan tinja kambing yang dah reput dalam 1 bekas dan campak tinja kambing tersebut ke dalam lubang

3. Gaulkan kesemua bahan-bahan ini. Nisbah 1:1 kesemuanya kecuali kapur pertanian tu agak-agak sahaja banyak mana. Tujuan kapur tu untuk neutralkan keasidan tanah.

4. Seterusnya masukkan kesemua adunan yang telah digaul ke dalam lubang

5. Beginilah rupanya adunan tadi. Biarkan dulu tanah ni dalam 7-14 hari untuk “menyejuk’. Tujuannya supaya media terkompos dengan sempurna atau jika nampak anak-anak rumput mulai tumbuh di atas permukaan media, itu membawa petanda anak pokok anggur sedia untuk dipindahkan.

6. Setelah cukup tempoh 1-2 minggu, korek semula lubang dan gunting bahagian belakang polybag anak pokok anggur lalu masukkan anak pokok sekali dengan polybag ke dalam lubang

7. Kambus tanah di celah-celah luar polybag tu yang berongga dan siram. Dah siappp. Jgn siram kerap sangat ye musim-musim hujan ni. Agak-agak tanah macam nak mengering baru siram sebab akar anak anggur sangat sensitif dgn air yg berlebihan.

Dah siap. Boleh la cuba weekend ini. Lepas ini petik je anggur belakang rumah, tak perlu beli di luar dah.

Sumber: Facebook Hafiz Husin II


Wah! Tanam Bawang Putih Guna Cara Macam Ni Lebih Menjadi Rupanya…

Tak lengkap rasanya masakan kalau tak ada guna bawang putih. Betul tak? Stok bawang putih mesti kena ada di rumah kerana hampir semua menu menggunakan bawang putih. Ramai yang tak tahu bawang putih sebenarnya boleh tanam sendiri di rumah.
Mudah sahaja dan hasilnya memang lumayan kerana tidak lagi perlu keluar wang untuk membeli di kedai. Kalau anda nak tahu cara tanam bawang putih guna teknik menegak, ikuti perkongsian lengkap di bawah. Memang menjadi!

Baca juga: Cara Tanam Kacang Tanah Guna Polibeg, 3 Bulan Dah Dapat Hasil
CARA TANAM BAWANG PUTIH GUNA TEKNIK MENEGAK, MENJADI!

1. Terdapat 2 jenis bawang putih yang di import kita harus kenal iaitu softneck dan hardneck. Kulit bawang softneck berwarna putih cerah keseluruhan. Mempunyai daun yang lembut. Ia ditanam pada musim panas di China dan Korea.

Hardneck pula kulit bawang berwarna putih dan kemerahan di bahagian atas. Mempunyai daun yang agak keras mencacak. Ditanam pada musim sejuk di negara pengekspot.
2. Sediakan 2 bahagian tanah pasir, 1 bahagian cocopeat dan 1 bahagian tanah organik.
3. Tanam ulas bawang secara menegak dengan bahagian untuk akarnya kebawah. Kambus butir bawang dengan tanah sedalam satu inci atau 2cm. Jangan terlalu ke dalam benih mungkin lemas bila proses menumbuh. Proses siraman diperlukan pagi dan petang.

4. Selepas 5 hari daun bawang akan mula kelihatan di paras tanah. Pembajaan organik perlu dilakukan pada peringkat ini. Selepas 14 hari daun bawang akan meninggi dan daun bawang perlu dipotong sehingga tinggal seinci.
Ini untuk menggalakan perkembangan bawang. Proses diulang setiap kali daun bawang menjadi panjang. Sehingga daun bawang tidak lagi tumbuh dan mula kekuningan. Proses ini akan mengambil masa antara 100-120 hari atau 3-4 bulan.
5. Setelah daun bawang mula menguning bawang boleh dituai dengan cara mengorek tanah. Jangan cabut kerana akan menjejaskan bawang.

Bersihkan sisa tanah yang melekat di bawang dengan cara mengetuk perlahan. Jangan basuh kerana bawang putih perlu dijemur di tempat redup selama 4-5 hari sehingga daun dan bawang kering. Selepas 5 hari pengeringan bawang sudah boleh diambil untuk kegunaan atau disimpan.
NOTA TAMBAHAN:
– Pokok bawang memerlukan sinar matahari maksima untuk pertumbuhan bawang. Jika anda menggunakan polybag pastikan ia tidak diletakkan di tempat berbumbung.
– Proses siraman setiap hari dan pembajaan organik setiap minggu akan mempercepatkan proses kematangan bawang.
Selamat mencuba!
Sumber: Facebook Mahadzir Hashim


Cara Tanam Bayam Brazil Bersama Bawang Putih, Haiwan Perosak Tak Akan Datang!

Serangga perosak yang menyerang tanaman terutamanya sayur-sayuran kita pastinya menajdi satu masalah besar. Lebih-lebih lagi menyerang tanaman yang baru sahaja di tanam, ini juga membuatkan kita berasa marah dan geram dengan perkara tersebut.
Perkara ini seakan mengganggu, manakan tidak, tanaman yang kita harapakan tumbuh subur dan boleh dimakan hasilnya tetapi tidak kesampaian kerana serangga perosak ini.

Walaubagaimanpun, salah seorang pengguna laman Facebook, Suzurina binti Muda berkongsi tentang cara menghalang dan menyelamatkan tanaman dari serangga perosak dengan lebih selamat tanpa menggunakan racun.
PETUA BAWANG PUTIH, RUGI TAK BACA.

Ni cara saya tanam bayam brazil dengan bawang putih, cucuk jer bawang putih seulas seulas atau satu labu bawang putih pun boleh. Kadang saya beli yang dah siap kupas tu jer, terus cucuk kat pokok. Macam saya buat tu, nanti bawang putih akan naik hidup sama dengan pokok bayam tu. Pokok cili awal-awal pun saya buat macam ni.

Boleh juga buat macam ni kat pokok-pokok yang lain. Saya dapat video sharing ni dari youtube. Dulu saya kisar bawang putih dan spray tapi lama-lama tak terbuat dah. Sejak jumpa video itu, tu je saya buat.

Sebelum ni tak boleh makan bayam brazil tu, penuh ulat beluncas halus, geli pulak. Siput pun tak suka kot bau ni, sebab tak ada dah siput halus-halus dan besar. Bukan binatang lari, hantu pun lari bau bawang putih ni. Alhamdulillah, sekarang ni dah cantik bayam brazil saya.
Semoga perkongsian ini bermanfaat buat semua!
Sumber : Suzurina Binti Muda


Cara Tanam Bendi Guna Biji Benih, Hasil Memang Lumayan & Puas Hati!

Bendi atau kacang bendi merupakan tumbuhan atau sayuran yang banyak kebaikannya. Selain ditanam di kebun yang besar, anda juga boleh menanamnya di kawasan rumah. Mudah sahaja cara tanam bendi ini dan boleh ikuti langkah lengkap di bawah supaya dapat hasil tuaian yang memuaskan hati. Jom kita ikuti tips perkongsian Liyana Mohd Poad di bawah.
Baca juga: Cara Paling Mudah Tanam Daun Sup, Kena Beli Yang Banyak Akar Baru Menjadi!

CARA TANAM BENDI GUNA BIJI BENIH, HASIL MEMANG LUMAYAN
1. Saya guna biji benih dan tanah jenis ini.

2. Saya semai 3-4 biji benih bendi. Saya gaul sedikit tanah dengan cocopeat. Lebihan cocopeat, saya letak di atas. Tujuannya supaya air dapat diserap lebih lama. Saya semai bawah cahaya matahari. Berhujan dan berpanas.

3. Selepas lebih kurang 2 minggu dari tarikh semaian baru saya pindahkan.Tanam satu polibeg satu pokok. Boleh juga dua pokok.

4. Saya gunakan baja kopi dari minggu 3 sehingga berbuah. Dalam masa yang sama, saya juga guna baja ikan jenis serbuk dan mol roti yang saya buat sendiri.

5. Pokok-pokok bendi berusia sebulan.

6. Mula berputik dan berbuah ketika usianya 6 minggu.

7. Sedia untuk dipetik.

Hasil tuaian pertama:

Tips: Selepas muncul buah, 3-4 hari selepas itu boleh terus petik. Bendi cepat tua. Moga bermanfaat!
Sumber: Facebook Liyana Mohd Poad


Cara Tanam Daun Kesum, Dalam 3-4 Hari Dah Tunjuk Hasil!

Daun kesum sering digunakan dalam juadah harian terutamanya untuk memasak laksa dan juga asam pedas. Memang sedap kalau ada daun kesum ini dalam masakan. Ditambah pula dengan baunya yang begitu harum.
Namun untuk mendapatkan daun kesum di luar mahupun pasar agak sedikit susah dan mahal. Kalau nak tanam daun kesum dan hasilnya lumayan, apa kata cuba cara tanam daun kesum yang dikongsi oleh Cik Embun. Lepas ini petik belakang rumah sahaja. Tidak perlu keluar dah.

Baca juga: Cara Tanam Kobis Bunga & Brokoli Dalam Polybag, Lepas 3-4 Bulan Dapat Hasilnya
CARA TANAM DAUN KESUM, DALAM 3-4 HARI DAH BERHASIL
Cara saya tanam kesum, dan paling mudah hidup setakat ni, guna pucuk muda, siram dengan bancuhan baja kopi. Anti gagal.

– Patahkan pucuk-pucuk atas dalam 5 ke 6 dahan, terpulang masing-masing. Selepas itu, cucuk dalam pasu lain, hari pertama memang layu lembik macam tak ada harapan, tapi biarkan. Siram manja-manja dengan bancuhan baja kopi (jangan terkena daun)

– Perhatikan, nampak dah hijau-hijau halus. Kalau nak lagi cantik pastikan tanah ada cacing. Saya memang kumpul cacing dalam pasu.

Cara bancuh bancuhan kopi:

4 liter air
1 sudu makan baja kopi
Larutkan (Siram jangan kena daun)

Senang sahaja kan? Daun kesum pun hidup dengan subur. Selamat mencuba!
Sumber: Cik Embun Kembali Via Berkebun Untuk Beginner


Cara Tanam Daun Selom Paling Mudah, Hanya Rendam & Tanam Secara Melintang Je

Daun selom adalah antara ulam-ulaman yang menjadi kegemaran orang Malaysia khususnya ketika menjamah makanan tengahari. Bukan sahaja boleh dijadikan ulam, daun selom juga turut digunakan dalam masakan lain seperti daun hiasan laksa dan kerabu.
Tetapi, setiap kali berkunjung ke pasaraya atau pasar, daun selom seringkali kehabisan stok kerana mendapat permintaan yang tinggi. Jadi, paling mudah adalah anda tanam sendiri daun selom di rumah. Tidak susah, hanya gunakan 5 langkah ini sahaja anda akan dapat hasil tanama daun selom yang gemuk-gemuk dan segar!

CARA MUDAH TANAM DAUN SELOM SEGAR
1.Batang dipotong ikut ruas selom. Rendam dalam air. Ruas itu nanti akan keluar akar.

2. Lebih kurang 5-7 hari direndam, akan keluar akar melalui batang selom (pastikan selalu tukar air rendaman)

3. Tanam batang yang berakar ini secara melintang.

4. Tutup dengan tanah dan siramkan. Pastikan tanah sentiasa lembap.

5. Tanam selom ini mudah dan tak perlu tunggu masa lama. 2-3 minggu dah boleh tuai hasilnya.

Gemuk-gemuk daun selom dan sangat segar!

Sumber: Nur Aida Md Zainuddin


Cara Paling Mudah Tanam Daun Sup, Kena Beli Yang Banyak Akar Baru Menjadi!

Seikat kecil daun sup yang dijual di luar agak sedikit mahal. Lebih merugikan jika mahu guna dalam kuantiti banyak tetapi daun sup mula layu dengan cepat dan terpaksa dibuang kerana tidak dapat digunakan lagi.
Bagi mengelakkan berlaku pembaziran, apa kata tanam sendiri sahaja daun sup di rumah. Pasti menjadi jika menggunakan cara yang diajar oleh pengguna Facebook di bawah.

Baca juga: Cara Simpan Daun Pisang Kekal Segar & Hijau, 10 Hari Pun Tahan!
CARA PALING MUDAH TANAM DAUN SUP, KENA BELI YANG BANYAK AKAR

– Kalau setakat nak masak beli je sejambak daun sup pilih yang banyak batang dan akar.

– Sejambak daun sup tu saya asingkan dapat 4 keratan.

– Daun sup yang dipotong letak je dalam gelas berisi air. Yang ni dah seminggu dekat situ nak masak kita potong je. Tahan juga rupanya dekat luar tak perlu simpan dalam peti ais.

1 polibeg letak 3 keratan. Nanti cepat membiak jangan tanam serumpun tau. Kena pecahkan akarnya. Tanah jangan terlalu padat. Boleh campur tanah biasa, cocopeat, baja organik atau kopi.

Keratan batang yang baru tanam sembur sedikit air je. Jangan terlalu banyak air kerana boleh menyebabkan akar jadi reput. Pantangnya terlebih air je.

Mula-mula tanam letak dekat separa panas dulu. Jangan bagi panas terus.

Selamat mencuba!
Sumber: Facebook Adana Embong


Patutlah Tanam Tak Menjadi, Ini Sebenarnya Cara Betul Tanam & Semai Daun Sup Di Rumah

Memang tidak sah kalau ketika keluar membeli barangan dapur anda tidak membeli daun sup sebagai penambah rasa dan hiasan dalam masakan bukan? Nak masak sup letak daun sup, nak buat kerabu pun boleh letak daun sup dan boleh dikatakan semua jenis masakan boleh letak daun sup. Tetapi, kalau dibiarkan terlalu lama di dalam peti sejuk tanpa digunakan, daun sup mudah lembik dan rosak.
Jadi, daripada beli daun sup yang sudah diikat dalam kuantiti yang banyak apa kata anda tanam sendiri daun sup di rumah supaya mudah digunakan dalam kuantiti mengikut masakan. Bagi anda yang pernah cuba tanam daun sup sebelum ini tetapi tidak menjadi, boleh guna cara semai yang betul ini.

CARA TANAM DAN SEMAI DAUN SUP DENGAN BETUL
Kaedah pertama : semai biji benih (gambar 1)
Anak pokok sup umur 1 bulan lebih hasil semai biji benih, seminggu 2 lagi dah boleh asing-asing kan & pindah ke pasu besar.
Cara semai:

1) Siapkan media tanam, saya guna campuran cocoapeat + sekam bakar + tanah hitam. Lepas dah isi ke bekas (cup) saya siram siap2
2) Tabur biji benih sikit jer, jangan banyak-banyak secubit pun dah cukup tak perlu timbus dengan media lagi sebab biji sup ni halus. lepas spray nanti dia akan terbenam sendiri kat celah2 media.
3) Spray dengan air,cukup 1-2 kali tembak jer
4) Letak tempat teduh, nak tutup boleh tak nak tutup pun boleh
5) Spray 2x sehari pagi & petang, insyaAllah tumbuh selepas 7-10 hari, kalau 2 minggu tak tumbuh jugak bererti gagal, kena cuba lagi
Kaedah ke 2 : tanam semula akar pokok matang (gambar 2)

Hasil semai akar pokok sup yang dibeli dari pasar, umur dah tak ingat sebab dah banyak kali pindah anak dari induk asal
Cara semai :
1) Pilih pokok sup yang masih segar dan ada banyak akar yang masih warna putih + ada anak atau tunas kecil, 3 syarat ni WAJIB
2) Potong semua batang kecuali tunas-tunas kecil
3) Rendam dalam air bagi tenggelam akar saja untuk aktifkan akar selama 1-2 hari
4) Dah boleh tanam jika nampak akar makin sihat + tunas makin segar & membesar
5) Siram sikit-sikit jer jangan terlebih air, yang ni pun jadi penyebab ramai yang gagal sebab media terlalu lembap dan air bertakung
6) Letak tempat teduh dulu selama 1-2 minggu
Kaedah ke 3 : tanam semula anak pokok yang tumbuh dari induk pokok hasil dari kaedah 1 atau 2

Pokok sup umur 1 bulan lepas pindah dari induk gambar sebelum ni.
Cara tanam :
1) Pokok induk mesti sihat + subur + ada banyak anak-anak pokok yang baru keluar, pilih yang bersaiz setengah jengkal ke atas jer
2) Korek atau cabut pelan-pelan, syarat kena ada akar bersama anak pokok tu, kalau cabut tapi tak ada akar baik korang campur dalam sup ja hehe, kena cabut pelan-pelan
3) Tanam dan letak kat tempat teduh selama 1-2 minggu sampai pokok stabil
4) Siram sikit-sikit ja, sama macam kaedah 1 atau 2, jangan terlebih air

So boleh pilih nak guna cara mana, sekali tanam ja pokok sup ni, insyaAllah boleh makan hasil berbulan-bulan jika rajin praktikkan kaedah no 3.
Selamat mencuba.
Sumber: Pyan Sempoy


Cara Tanam Halia Dengan Betul, Senang Je Rupanya!

“Macam mana cara tanam halia dengan betul?  Asyik mati je…,”
Mesti ramai dalam kalangan kita yang sering gagal jika cuba untuk menaman halia kan? Hal ini kerana menanam memerlukan kemahiran dan cara yang betul. Oleh itu, mari kami kongsikan cara tanam halia yang betul untuk anda semua cuba dan pasti akan hidup dengan subur.

Baca juga: Cara Tanam Daun Kesum, Dalam 3-4 Hari Dah Tunjuk Hasil!
CARA TANAM HALIA YANG BETUL, SENANG JE RUPANYA!
Halia berasal dari Asia Pasifik yang dibawa ke India dan China. Terdapat tiga jenis halia di mana mempunyai manfaat yang berbeza iaitu halia putih besar, halia putih kecil dan halia merah.

IKLIM

Untuk menanam halia ia memerlukan curahan air hujan yang agak tinggi, antara 2,500-4,000 mm / tahun dan pada usia 2.5 hingga 7 bulan atau lebih, tanaman halia memerlukan cahaya matahari. Penanaman halia harus dilakukan di tempat terbuka sehingga mendapat sinar matahari sepanjang hari. Suhu udara optimum untuk penanaman halia adalah antara 20-35 oC.
PEMBENIHAN

Benih halia diambil dari rizom halia yang tua dan rizom halia mesti diambil dari kebun. Rizom terpilih dari halia yang berumur 9-10 bulan.
PENYEDIAAN TANAH

Sebelum membajak tanah, pastikan pH tanah melebihi enam, jika kurang dari pH enam maka anda perlu menambahkan kapur. Penyiapan tanah dimulakan dengan membajak sedalam 30 cm dengan tujuan mendapatkan keadaan tanah atau serpihan yang longgar dan membersihkan rumpai. Tanah akan dibiarkan selama 1 minggu untuk membunuh kulat dan perosak dengan menggunakan cahaya matahari. Selepas 1 minggu, tabur baja organik atau kompos yang cukup di kawasan tanah. Kemudian, tanah siap untuk ditanam halia.
CARA TANAM & PENYELENGARAAN

Penanaman halia harus dilakukan pada awal musim hujan sekitar bulan September dan Oktober. Ini kerana tanaman muda akan memerlukan air yang cukup untuk pertumbuhannya.
Pembersihan rumpai sebaiknya dilakukan 3 minggu sekali dan pangkal pokok halia mesti ditimbun tanah untuk menutupi rizom halia yang kadang-kadang akan timbul di atas tanah.
PEMBAJAAN & PENYIRAMAN

Dengan kuantiti 1kg per pokok baja organik diperlukan pada awal penanaman. Pembajaan dilakukan pada usia tiga, enam dan 10 bulan dan ditambah menjadi 2kg.
Lebih memudahkan kerana tanaman halia tidak memerlukan terlalu banyak air untuk pertumbuhan kecuali pada awal tanaman. Justeru, penanaman lebih baik dilakukan pada awal musim hujan sekitar bulan September.
TUAIAN

Halia boleh dituai seawal usia kira-kira empat bulan dengan mematahkan sebahagian rizom dan membiarkan sisanya hingga tua. Sekiranya halia hendak dipasarkan, halia dituai ketika sudah cukup tua (10-12 bulan), dengan ciri warna daun berubah dari hijau menjadi kuning dan batang semuanya kering.
Cara penuaian yang betul adalah menggunakan garpu atau cangkul. Selepas itu halia dikeringkan di atas papan atau daun pisang selama lebih kurang 1 minggu. Kawasan simpanan hendaklah terbuka, tidak lembab dan tidak diletak secara bertimbun.
Sumber: Root Of Science


Cara Tanam Jagung Dengan Mudah, Isi Penuh, Elok & Manis!

Semenjak ramai dalam kalangan kita yang Work From Home, mesti ada beberapa aktiviti baharu yang anda ceburi bukan? Salah satunya adalah aktiviti bercucuk tanam yang boleh juga tenangkan minda. Kalau asyik tanam pokok yang berbunga sahaja, apa kata kali ini anda tanam pula pokok yang berbuah dan boleh dimakan? Salah satu pokok yang anda boleh tanam adalah jagung. Guna sahaja cara tanam jagung yang dikongsikan ini, mesti isi jagung penuh dan elok!
Baca juga: DIY Baja Organik Modal ‘Ciput’, Pokok Tumbuh Dengan Meriah!

CARA TANAM JAGUNG DENGAN MUDAH, ISI PENUH!

Bina sedikit batas, semampunya sahaja. Buat lubang sedalam lebih kurang 2 cm dengan jarak 1 kaki. Setiap lubang letakkan 2 biji benih. Kambus biji benih dengan tanah hitam.

Tiga perkara penting ketika menanam jagung:

1. Air

Siram pagi dan petang lebih kurang 250ml untuk setiap lubang
2. Baja

Mulakan pembajaan pada hari kesepeluh. Konsisten membaja seminggu sekali. Tukar kepada baja buah apabila bunga jantan keluar.
3. Pendebungaan manual

Disebabkan saya tak menanam banyak. Jadi pendebungaan manual sangat membantu untuk mendapatkan jagung yang penuh isinya.

Secara ringkasnya ketika bunga jantan mengeluarkan debu, petik setangkai bunga jantan dan golekkan pada bunga betina. Waktu paling sesuai untuk pendebungaan ketika cuaca panas dan pukul 11.00 pagi -2.00 petang.
*Selamat bercucuk tanam!
Sumber: Farah Aisyah Ahmad via Berkebun D Rumah


Cara Tanam Kacang Tanah Guna Polibeg, 3 Bulan Dah Dapat Hasil

Kacang tanah ialah salah satu sumber makanan utama di dunia dan ia juga merupakan salah satu jenis kacang yang paling mudah untuk ditanam. Kacang tanah biasanya digunakan dalam kuah kacang dan juga nasi lemak. Selain membelinya di kedai, anda juga sebenarnya boleh sahaja tanam sendiri kacang tanah di rumah.
Tak tahu macam mana nak tanam? Jangan risau, berikut kami kongsikan penulisan Puan Liyana Mohd Poad cara tanam kacang tanah guna polibeg sahaja. Mudah dan pasti menjadi.

Baca juga: Api Dapur Gas Bertukar Jadi Oren, Ini Cara Nak Kembalikan Api Biru Macam Baharu!
CARA TANAM KACANG TANAH GUNA POLIBEG, 3 BULAN DAH DAPAT HASIL

1. Beli kacang tanah dari kedai runcit. Saya beli RM3. Ambik 1/4 sahaja dari paket tu. Jangan membazir.

2. Rendam kacang tanah dengan air paip selama 3 hari 3 malam. Rendam paras kacang sahaja. Jangan terlalu banyak air. Tukar air selalu sebab air akan diserap.

3. Selepas 3 hari, kacang akan bercambah seperti dalam gambar. Boleh terus tanam dalam pasu atau polibeg. Jangan tanam awal sangat. Tanam dalam pasu atau polibeg. Jangan dalam sangat tanamnya. Agak-agak 2cm cukup.

4. Satu polibeg saiz 16 boleh tanam 3 biji kacang tanah. Guna tanah organik atau tanah poros + 4 genggam pasir halus. Tak perlu cocopeat atau sekam padi.

5. Jagaan paling mudah. Siram dua kali sehari dan letak baja organic seminggu sekali. Baja apa pun boleh asalkan namanya baja.
6. Selepas dua bulan setengah ke 3 bulan, dah boleh cabut pokok dan tuai hasilnya. Kalau nak dapatkan banyak isi, tunggu 4 bulan, baru tuai.

Yang paling best tanaman ni tak gaduh ada segala macam penyakit macam pokok cili atau sayur berdaun lain. Tanam, siram, tinggal sahaja. Mudah kan? Selamat mencuba semua.
Sumber: Facebook Liyana Mohd Poad


Cara Tanam Kangkung Dalam Botol Minuman Terpakai. Mudah & Meriah Hasilnya!

CARA TANAM KANGKUNG GUNA BOTOL MINUMAN TERPAKAI. BOLEH JIMAT!
Ramai yang terkesan dengan kenaikan harga barang sejak akhir-akhir ni kan?

Mulai sekarang ni kalau boleh kita perlulah berjimat-cermat dan manfaatkan apa yang ada di sekeliling kita.
Salah satu langkah yang kita boleh ambil adalah dengan menanam sayur-sayuran sendiri di rumah.

Kangkung termasuk antara sayuran yang paling mudah ditanam.

Di sini kami kongsikan sebuah perkongsian menarik oleh Ganis Silvia di Facebook tentang bagaimana cara tanam kangkung dengan mudah hanya menggunakan botol terpakai saja.
Walaupun tanah di rumah tak luas atau hanya ‘sekangkang kera’, anda boleh praktikkan cara ini untuk menanamnya. Memang berbaloi dan ramai yang dah cuba.
Jom tengok perkongsian beliau selengkapnya di bawah.
Semoga bermanfaat!
Cara Tanam Kangkung & Sayur-sayuran Dalam Botol Minuman Terpakai
Di sini saya nak berbagi sedikit tatacara menanam kangkong guna botol bekas, sederhana, mudah, murah dan hasil meriah.
Ini hasil tanaman guna botol terpakai di rumah saya.

Bagaimana cara nak tanam sayuran menggunakan botol minuman terpakai?
Saya guna botol ada 2 lapis:

bahagian atas – isi tanah kompos
bahagian bawah – isi air (jadi tak payah siram tiap-tiap hari, mudah!)

Cuma perlu tambahkan air saja bila airnya sudah berkurang.
Berapa paras air yang perlu disediakan?
Boleh rujuk gambar di bawah ya.
Saya bubuh air sampai lubang kecil yang ada tanda panah merah itu supaya 1/4 medium tanahnya terendam untuk menjaga kelembaban tanahnya sebab tak pakai sumbu.

Cara Buat Botol Untuk Tanam Kangkung / Sayuran

Potongkan botol jadi 2 bahagian.
Tebuk lubang seperti yang ada pada gambar (tengok tanda panah merah dalam gambar di bawah)
Lubang yang ada pada botol dilapiskan atas isi tanah itu. (Fungsinya sebagai peresapan air untuk memberikan kelembapan pada medium tanahnya)
Kemudian lubangkan pula 2 lubang kecil kanan kiri di bahagian botol yang satu lagi. Fungsinya sebagai sirkulasi oksigen untuk menghindari pembusukan akar dan juga buangan air yang terlebih.

Cara Tanam / Semai Benih Kangkung
Untuk kangkung dan bayam boleh terus tabur benih dalam 5-10 biji benih di setiap botol.
Oh ya, nanti letakkan botol ini di tempat yang agak redup. Sebab medium kecil, jadi tak tahan kalau pancaran matahari terlalu terik.
Jika ditanam di tempat terbuka / direct matahari, lebih baik atas pasang paranet jaring hitam supaya tak terlalu panas atau kalau hujan kuat pun tak rosak.
Tutup botol boleh dibuka kalau akarnya sudah sampai bawah.
Mediumnya saya guna tanah kompos dan baja guna NPK.

Cara Pembajaan
Untuk pembajaan boleh dilakukan setelah usia tanaman lebih kurang 2 minggu setelah semai.
Cara sukatannya ialah 1 senduk makan baja NPK dilarutkan dengan air 1,5 liter.
Siram secukupnya seminggu sekali.
Untuk akar yang sudah sampai bawah baja boleh terus di bubuhkan dalam botol isi air tu dengan sukatan 1/4 sudu makan.

Lepas 2 Minggu Dah Boleh Tuai!
Untuk penuaian kangkung sangat mudah.
Hanya potong dan tinggalkan satu tunas yang paling bawah.
Dalam masa 2 minggu sudah boleh tuai ulang dan begitu juga seterusnya.
Untuk sawi, salad, pak choy boleh pula dituai dengan cara dipetik tangkai daunnya dan tinggalkan daun yang paling muda. Nanti dalam seminggu dah boleh petik lagi dan begitu juga seterusnya.
Mudah kan?

Jadi lepas ni bolehlah cuba tanam sayur sendiri di rumah… Manfaatkan setiap ruang yang ada, sebab botol ni disusun secara vertical pun boleh.
Selamat mencuba!
*Sumber asal perkongsian oleh: Facebook Ganis Silvia via Kebun Tepi Rumah
Baca juga: Petua Hilangkan Gastrik Angin Dengan Tepung Kanji & Madu Ikut Cara Orang Kampung


Cara Tanam Kangkung ‘Tak Jejak Tanah’, 3 Minggu Dah Boleh Dapat Hasil!

Sayur kangkung merupakan tanaman yang sangat mudah untuk tumbuh jika pandai menanamnya. Nak masak kangkung pun mudah dan sedap pula tu, kebanyakan di kedai-kedai makan mereka menyediakan menu sayur kangkung ikan masin.
Di rumah, kalau anda tidak mempunyai tanah pun tidak mengapa kerana cara kali ini hanya menggunakan penapis. Disebabkan itu, dipanggil kangkung tak jejak tanah oleh empunya badan. Jom ikuti cara mudah tanam kangkung di bawah!

Baca juga: Cara Mudah Tanam Daun Kesum, Dalam Seminggu Daun Dah Naik Tinggi!
CARA TANAM KANGKUNG ‘TAK JEJAK TANAH’, 3 MINGGU DAH BOLEH DAPAT HASIL!

MAKIN LAMA KANGKUNG MAKIN MAHAL !

Jom tanam kangkung sendiri. Kangkung tapis, kangkung tak jejak tanah namanya hahaha. 3W (3 minggu) dah boleh tuai. 1 tapis dapat dalam setengah kg. Alhamdulillah.
CARA-CARANYA:

1. Rendam benih 32 jam guna air paip (maximum) kalau ada benih yang kembang sangat dalam masa 24 jam, boleh asingkan dan letak dalam tapis. Boleh terus lompat masuk step no 2.
2. Toskan benih lepas rendam. Masukkan dalam tapis. Agak-agak saja, jangan padat sangat jangan sikit sangat.

Pastikan guna tapis yang lubangnya kecil sahaja. Lubang besar menyebabkan anak kangkung akan bolos nanti. Jika benih ada yang dah berakar, masukkan akar-akar ke dalam lubang tapis.
3. Tapis yang letak atas baldi mesti ngam keduanya. Masukkan air paip separas mencecah dasar tapis.
4. Tutup tapis berisi benih selama 2-3 hari. Tujuan tutup adalah untuk menggalakkan anak semai cepat tumbuh panjang.
5. Lepas tutup, anak benih akan tumbuh seperti taugey. Jangan panik, memang betul dah caranya tu hehe. Waktu ni dah boleh dedahkan kepada cahaya. Air dalam takungan tak perlu buang, boleh tambah baja AB.
6. Boleh mulai guna baja AB bancuhan 10mlab + 2L air atau 1.5ec – 2ec.
7. Hanya pantau air baja dan akar pokok.

Tambah air baja bila perlu. Kadar bancuhan baja mulakan daripada 1.5ec minggu 1 (10ml ab + 2L air). 2ec minggu ke-2 (15ml ab + 2L air) dan 3ec minggu ke-3 (20ml ab + 2L air).
Tuai bila kangkung berumur +-3w (lebih atau kurang 3 minggu).
Kredit : Yuziyana Yusop
Sumber: Facebook Theshaxfeen via Berkebun D Rumah / Yuziyana Yusop


“Rendam Batang, Lepas Tu Cucuk Je”, Ini Cara Tanam Kangkung Dalam Pasu Yang Sangat Mudah. Lepas 4 Minggu Boleh Tuai

Wah, rupanya cara tanam kangkung ni mudah sangat dan semua orang boleh tanam dekat rumah!
Patutlah ramai yang suka tanam kangkung ni sebab ia juga mudah dijaga, cepat membesar dan tak perlukan perhatian khusus. Lepas 2-4 minggu dah boleh nampak hasilnya.

[Baca juga : Bungkus Dengan Tisu Lembab, Ini Cara Tanam Kunyit & Halia Yang Mudah & Cepat]
Jadi, apa kata kita tengok dan pelajari cara tanam kangkung yang ditunjukkan oleh Puan Fatimah Naamat ini.

2 Cara Tanam Kangkung Dalam Air Bertakung & Tanah
Sayur ni kami panggil Kangkung Paya atau kangkung kampung.

Kangkung ni tumbuh liar dekat paya atau mana-mana dalam hutan.
Selalunya orang kat pasar tani dijual seikat RM2.
Walaupun murah, tapi dek kerana asyik beli je tiap minggu (sebab sayur favourite atuk) saya cubalah tanam.
Hasilnya dapatlah jimat lah beberapa ringgit seminggu. Tapi kalau setahun banyak jugalah jadinya kan?
Lagipun tak payah tunggu pasar tani dah.
Anytime nak makan pun boleh petik. Setakat nak goreng mihun ambil sikit dah okay sangat.
Jadi di sini saya nak kongsikan cara tanam kangkung yang mudah.
Ada 2 jenis macam dalam gambar. Kedua-dua cara tanam kangkung ni pun senang.

1. Ambil Pucuk & Batang Kangkung
Masa beli kangkung dekat pasar tu, sila ambil daun buat goreng sayur.
Tinggalkan pucuk kat atas sekali dan batang dia.
Kalau ada pucuk, pokok kangkung akan cepat tumbuh.
Tapi kalau terpotong pucuknya pun tak apa sebab masih boleh ditanam dan ia akan hidup juga.

2. Rendam
Rendamkan kejap dalam 2/3 hari untuk bagi akarnya keluar.
Kadang-kadang saya rendam sampai seminggu sebab tak sempat nak menanam.
Kahkah.

3. Tanam
i) Tanam Dekat Tanah
Boleh tanam dalam campuran tanah. Tim suka campuran tanah 1:1:1. Pasir : Tanah Merah : Kompos.
Atau kalau tak ada pasir pun tak apa sebab kangkung nak air banyak.

ii) Tanam Dalam Air Bertakung
Boleh juga tanam dalam air bertakung.
Saya bubuh tanah ikut nisbah macam cara di atas cuma tak tebuk lubang.
Jadi bila tak ada lubang, airnya akan bertakung dan kelebihannya ialah kita tak perlu siram selalu.
Cara ni sesuai untuk yang selalu sibuk.
Tapi kena pastikan tak ada nyamuk yang bersarang dalam takungan air tu ya.
Kiranya saya ada sepasu kangkung yang ada lubang dan ada sepasu lagi yang tak ada lubang.
Cuma saya rasa pasu yang ada lubang pokok dia lebih cepat gemuk berbanding pasu yang bertakung air.

4. Biarkan Di Tempat Redup
Tanam di tempat redup untuk 2 minggu.
Kemudian pindahkan ke tempat panas .
Tengok daun dia lecur ke tak bila kena panas.
Kalau macam layu atau lecur, pindah balik tempat redup.

5. Dah Boleh Tuai Lepas 4 Minggu
Boleh dah tuai lepas 4 minggu.
Kemudian tuai lagi lepas 2 minggu.
Atau tuai bila-bila nak masak.
Batang pucuk yang dipotong tu boleh ditanam semula.

Kalau nak sentiasa banyak stok, tanamlah banyak-banyak.
Saya pun nak tanam lagi beberapa pasu supaya stok sentiasa banyak.
Mudah kan?
[Baca juga : Elak Diserang Ulat, Ini Tips Bayam Brazil Sihat Merimbun!]
Lepas ni bolehlah kita tanam kangkung sama-sama dekat rumah ya.
Selamat mencuba.
*Cara tanam kangkung dalam air bertakung dan pasu ini dikongsikan oleh Puan Fatimah Naamat menerusi Facebook. Ia telah disunting dan diterbitkan semula dengan kebenaran. Untuk maklumat lanjut atau sebarang pertanyaan, rujuk posting asal beliau di SINI.


Cara Tanam Kesum Paling Mudah Guna Keratan Batang. Tak Perlu Tanah & Baja, 2 Minggu Dah Rimbun!

Cuti-cuti macam ni mungkin ramai yang dah mulakan hobi bercucuk tanam.
Jangan risau kalau tak ada tanah nak menanam, sebab tak semua pokok kita perlu tanah.

Contohnya pokok kesum ni.
Ia tergolong antara tanaman yang cepat dituai dan mudah dijaga. Kalau nak biakkan, boleh guna cara keratan batang sahaja.

Maksudnya bila kita beli kesum untuk memasak nanti, bolehlah kita simpan sebahagian tu untuk dibiakkan. Jadi lepas tu tak payah beli lagi. Lepas 2 minggu dah rimbun!

Jom cuba teknik yang dikongsikan oleh Mikka Medinna ini, langkahnya memang mudah dan ternyata menjadi.
Cara Tanam Kesum Paling Mudah Guna Keratan Batang
Cara tanam kesum dengan teknik keratan batang ni sangat mudah sebenarnya.
Bahan yang perlu ada cuma:

besen biasa
besen penapis
keratan batang pokok kesum

Cara-cara
1. Petik Batang Kesum
Mula-mula, petik sedikit bahagian batang kesum tu.
Pilih batang yang keras sikit, jangan lembut sangat sebab nanti keratan tu akan tumbuh akarnya.
Kemudian masukkan di celah-celah penapis.

2. Bubuh Air Dalam Besen
Nak mudah kawal paras air, tebuk sikit besen tu.
Maksudnya kalau terlebih air masa disiram, ia akan melimpah keluar sendiri.

Nampak tak lubang tu?
Kalau tak nampak, boleh tengok dalam bulatan dekat bawah ni.

3. Biarkan & Siram

Tak perlu guna baja, siram guna air basuhan beras pun boleh.

Hasilnya Selepas 2 Minggu
Beginilah hasilnya lepas 2 minggu.

Mudah kan?
Lepas ni senang dah nak masak laksa atau asam pedas. Tak payah dah beli daun kesum. Petik je dekat halaman rumah.
Guna cara ni, dekat balkoni pun boleh tanam sebab tak perlu tanah. Memang mudah dan menjadi elok je.
Tak percaya, cubalah!

*Cara tanam kesum ini dikongsikan oleh Mikka Medinna menerusi Facebook. Ia telah disunting dan diterbitkan semula dengan kebenaran. Sebarang pertanyaan boleh dirujuk pada post asal beliau di SINI.


Cara Tanam Kobis Bunga & Brokoli Dalam Polybag, Lepas 3-4 Bulan Dapat Hasilnya

Mungkin ada yang minat tapi tak tahu cara tanam kobis bunga dan brokoli ni dengan betul.
Ada yang dah pernah tanam tapi tak hidup, tak kurang juga yang tak menjadi.

Apa kata kita tengok perkongsian panduan tanam kobis bunga dan brokoli oleh Nur Zaliana yang lengkap dan mudah ini.
Cara Tanam Kobis Bunga & Brokoli Dalam Polybag
Hi… Assalamualaikum semua saya nk share cara saya tanam Kobis Bunga (Cauliflower) dan Brokoli.

Nak kata bijak pandai tu tidak lah cuma saya nak kongsi kan apa yang saya tahu serba sedikit tentang cara tanam kobis bunga dan brokoli.

1. Menyediakan Medium
Penyediaan tanah semaian menggunakan tanah cocopeat ataupun peatmoss.
Basahkan medium terlebih dahulu sebelum menabur benih.

Campuran tanah baja buat sendiri saya sertakan resepinya sekali.

2 guni tinja ayam yang setiap guni berisi 25-30 kg
3 kereta tolak tanah bakar
2Kg kaptan Dolomite
1guni Cocopeat 50kg
kompos anggaran 10kg

Gaul sebati biar 2 minggu, kemudian saya masukkan dalam polybag bersaiz 16×16 inci.
Boleh dapat 29 polybag semuanya.

2. Menyemai Biji Benih
Tabur biji benih dalam tray semaian, 1 biji benih dalam satu petak semaian.
Tunggu sehingga benih bercambah dalam jangkamasa 12-15 hari selepas semai (HSS).
Tray semaian hendaklah diletakkan di tempat teduh dari hujan tetapi masih dapat cahaya matahari.
Baca juga: Mudahnya Cara Tanam Pokok Lidah Jin (Sansevieria). Semai Guna Daun Je!

3. Memindahkan Anak Semaian
Setelah semaian mengeluarkan 3-4 helai daun baru pindahkan ke pasu besar atau polibeg 16×16 yang bersesuaian.
1 anak pokok 1 pasu.
Medium yang digunakan adalah campuran tanah baja / sawit / 5in1.

4. Pencahayaan Matahari
Anak semaian yang baru pindah jangan terus dedahkan pada matahari selama 1 minggu.
Selepas seminggu baru perlahan-lahan sedikit demi sedikit dedahkannya pada cahaya matahari.
Anak pokok kobis bunga dan brokoli memerlukan cahaya matahari sekurang-kurangnya 5-6 jam sehari untuk membesar.
Kaedah green house sangat sesuai untuk tanaman.

5. Menyiram
Pokok kobis memerlukan banyak air, siram kobis sekurang-kurangnya 2-3 hari sekali bergantung kelembapan medium.
Kaedah siraman Manual, fertigasi, pasu nutripot.

6. Membaja
Penggunaan baja mempengaruhi tumbesaran pokok. Dengan kata lain kobis bunga, brokoli, dan kobis memang kuat makan baja.
Baja kompos tinja ayam ,jenis butir,cecair atau baja larut air pun boleh sesuai digunakan untuk menambah nutrien kepada medium tanaman.

7. Kawalan Serangga
Aphid, ulat pengorek batang dan looper adalah musuh utama.
Gunakan pesticide organik seperti cuka kayu, neem oil etc seminggu sekali untuk mencegah musuh merosakkan tanaman.
Baca juga: DIY Racun Ulat Daun & Bena Putih Guna Sabun Pinggan Je. Jimat & Berkesan, Pokok Makin Sihat

8. Masa Menuai
Kobis bunga dan brokoli boleh dituai sekitar 3-4 bulan selepas di tanam.
Mudahnya Cara Tanam Kobis Bunga & Brokoli. Bolehlah Cuba Sendiri Nanti Kan?
Selamat mencuba!
*Cara tanam kobis bunga dan brokoli ini dikongsikan oleh Nur Zaliana menerusi Group Facebook Kebun Bandar: Jom Tanam Sendiri. Ia telah disunting dan diterbitkan semula dengan kebenaran. Untuk maklumat lanjut atau sebarang pertanyaan, sila rujuk posting asal beliau di SINI.


Bungkus Dengan Tisu Lembab, Ini Cara Tanam Kunyit Dan Halia Yang Mudah & Cepat!

Menjelang Hari Raya yang lepas baru-baru ni, ramai yang mengadu susah betul nak dapat daun kunyit…
Nak beli pun boleh tahan mahal pula harganya.

Jadi apa kata kita cuba cara tanam kunyit sendiri dekat rumah? Cara ini juga boleh digunakan untuk tanam halia.
Untung-untung sempatlah guna untuk Hari Raya Haji nanti kan.

Sebelum itu, berikut adalah sedikit info ringkas tentang kunyit di bawah ini.

Info Ringkas Tentang Kunyit (Turmeric)
Kunyit merupakan bahan penting dalam masakan iaitu sebagai rempah bagi menyedapkan dan memberi warna yang lebih terang kepada sesuatu masakan seperti rendang dan ayam percik.
Menurut MARDI, terdapat 4 jenis variasi kunyit yang hidup subur di kawasan beriklim iaitu kunyit kuning, kunyit hitam, kunyit putih dan kunyit merah. Setiap jenis kunyit ini mempunyai tempoh matang yang berbeza beza di antara 190 hari hingga 285 hari.
Kunyit terbahagi kepada 2 bahagian iaitu daun dan isi kunyit (rizom). Kedua-dua bahagian ini boleh digunakan untuk masakan.
Isi kunyit ini biasanya berwarna kuning bergantung kepada variasi.
Selain menjadi penyedap rasa, kunyit juga mempunyai sejenis kompaun ‘curcumin’ yang kaya antioksidan dan bersifat anti-keradangan; menjadikannya sangat popular dalam amalan tradisional dan petua-petua kesihatan.
Jom tengok cara tanam kunyit yang sangat mudah dan cepat yang telah dikongsikan oleh Nor Robiah AbdRahman ini.

Cara Tanam Kunyit Yang Mudah & Cepat
Setelah menelaah beberapa artikel dan ilmu di internet, ada banyak cara tanam kunyit sebenarnya.
Tapi ini cara yang saya gunakan.

Beli kunyit hidup di kedai.
Potong rizom (ubi) kepada 1-2 inci. Pastikan ada mata untuk tunas pokok.
Bungkuskan di dalam tisu basah dan masukkan ke kadalam bekas bertutup.
Masukkan hirisan bawang besar sekali bagi mempercepatkan pertumbuhan tunas.
Sentiasa pastikan tisu dalam keadaan lembab.
Apabila rizom sudah ada tunas, boleh ditanam di atas tanah / pasu.
Pastikan pokok mendapat air dan baja yang mencukupi.

InsyaAllah, dengan langkah ini kunyit akan membesar dengan jayanya.
Cara yang sama ini juga boleh digunakan untuk menanam halia.

Memandangkan daun kunyit dah mahal sekarang ni, rasanya boleh la kita tanam sendiri di rumah masing-masing.
Mudah je kan?
*Cara tanam kunyit ini dikongsikan oleh Nor Robiah AbdRahman melalui Facebook. Sebarang pertanyaan, perbincangan dan maklumat lanjut boleh diajukan terus melalui posting asal beliau di SINI.


Cara Tanam Nenas Teknik Belahan Jambul, Satu Jambul Boleh Dapat 4 Anak Pokok!

Siapa di sini yang merupakan peminat buah nenas? Mempunyai rasa yang masam-masa manis, buah nenas bukan sahaja boleh dimakan begitu sahaja, malah sesuai dijadikan bahan sampingan dalam masakan. Masakan seperti asam rebus, pajeri dan kerabu adalah antara yang sesuai digandingkan bersama buah ini kerana dapat memberi rasa yang lebih manis.
Jadi, tak salah untuk anda tanam sendiri buah nenas ini di rumah supaya lebih mudah untuk ada ‘stok’ di masa akan datang. Dengan menggunakan teknik belahan jambul, yang menariknya adalah dengan satu belahan jambul anda boleh dapat sebanyak 4 anak pokok sekaligus! Barulah banyak buah nenas yang terhasil nanti kan?

CARA TANAM NENAS TEKNIK BELAHAN JAMBUL
1. Ambil jambul nenas, buang sedikit daun-daun pada pangkal. Kemudian belah empat, potong sikit pucuk daun seperti dalam gambar lalu terus tanam.

2. Dari empat jambul dapat 16 semaian. Bermakna 16 pokok akan muncul. Tak perlu siram hari-hari untuk elak jambul busuk.

3. Dah nampak anak pokok dari jambul nenas yang dibelah empat. Selepas dua minggu akan nampak mata tunas pada celah daun. Ini anak pokok berusia sebulan lebih.

4. Anak-anak pokok usia lebih kurang empat bulan dari tarikh belahan. Boleh tanam dalam polibeg atau bekas yang sesuai. Letak ditempat yang panas sepenuhnya. Ini baru sekali baja dari baja kopi Amino beli di kedai rm2.

Sumber: Siti Samsiah


Mudah Je Tanam Pokok Bendi, Tak Payah Jaga Lama Tapi Hasil Berbaloi!

“Sedap bendi ni. Kena belajar tanam sendiri nampaknya…”
Bendi merupakan antara jenis sayuran kegemaran orang ramai. Antara menu yang enak dihidang bersama bendi adalah seperti kari, asam pedas dan lain-lain.

Pokok bendi memang berbaloi untuk ditanam kerana penjagaan yang mudah dan tidak memerlukan sejumlah wang yang banyak. Kalau betul cara tanam, memang berbuah tak berhenti! Makan pun puas. Jom cuba tanam bendi.
Baca juga: Cara Tanam Pokok Mulberi, Berbuah Dengan Lebat & Mudah Jaga!

MUDAH JE TANAM POKOK BENDI, HASIL BERBALOI!
Yang suka tanam bendi saya bagi tips supaya bendi berbuah dengan banyak di setiap celah. Bendi perlu dua perkara yang sangat sangat utama iaitu air yang banyak dan cahaya yang banyak untuk buah yang banyak.

Bendi perlu dipetik kurang daripada tempoh seminggu ianya mengeluarkn buah. Jika lebih daripada tempoh ini, bendi akan jadi keras. Baja khusus untuk bendi hanyalah baja tinja haiwan.
– Ini namanya bendi renek. Boleh beli biji benih brand BABA. Di luar paketnya ada tulis bendi hijau. Kalau bendi putih dan panjang, itu bendi susu.

– Di setiap celah ada buah walaupun tingginya hanya lebih kurang 2 kaki. Ketika menyemai, apabila daun sudah ada 3 helai, pindahkan terus ke tempat penuh cahaya. Pokok bendi suka cahaya yang banyak untuk tumbesaran.

– Apabila petik buah,buang sekali daunnya.

– Ini paling penting. Selepas petik bendi, buang sekali daunnya, jangan tinggalkan di pokok supaya kesemua zat akan sampai ke buah yang berikutnya.

Tak perlu baja mahal mahal kerana bendi senang berbuah dan senang dijaga. Selamat bercucuk tanam!
Sumber: Facebook Liyana Mohd Poad


Cara Tanam Pokok Buah Lemon Guna Teknik ‘Sunat’

Buah lemon sudah semestinya menjadi pilihan ramai terutama sekali bagi anda yang tengah diet. Maklumlah, katanya mampu untuk memecahkan lemak dalam badan kan? Sebagai contoh contoh lain, buah lemon juga kaya dengan kandungan vitamin C dan pengambilan air kosong pula dapat membantu sistem pencernaan anda.
Jadi, apa kata anda tanam pula pokok buah lemon ini di rumah supaya mudah untuk dipetik dan digunakan dalam masakan harian. Senang je rupanya nak tanam!

Baca juga: “Ada Button On Off”- Tanya Cara Nak Matikan Ketam, Komen Warganet Pula Bikin Berdekah!
CARA TANAM POKOK BUAH LEMON GUNA BIJI BENIH
Saya nak ajar ahli ahli group cara untuk tanam pokok lemon melalui biji benih. Ikut semua step yang mudah di bawah.

1.Potong 2 lemon.Korek ambil bijinya yang bersaiz besar.

2.Rendam semalaman di dalam satu bekas selepas disunatkan. Air hanya perlu paras lemon sahaja. Tak perlu banyak.

3.Ini bentuk biji lemon selapas disunatkn dan direndam semalaman. Senang aje nak sunatkan. Hanya potong sedikit kulit dan sedikit biji secara menyerong. Guna pisau lipat lebih mudah.

4.Sunatkan macam ni.. Alaaa, macam tok mudim sunatkan budak.. Potong sikit aje… Hihi.

5.Tebuk begini mangkuk polisterine spy mudah disemai.

6.Begini jadinya.

7.Sediakan tanah hitam, sekam padi mentah dan sedikit cococopeat halus hingga penuh bekas. Siram bagi lembap. Tanam biji lemon anggaran 0.5cm.Letak di tempat cahaya 8pg-12 tenghari cukup. Saya letak atas batu dekat dengan pagar.

8.Setelah 3 minggu. Bagi full cahaya.

9.Setelah sebulan setengah.

10.Hampir dua bulan.

11.Selepas 11 bulan.

12.Banyak daun daun baru yang keluar selepas ditabur dengan Epsom salt bulan lepas.

Selamat mencuba!
Sumber: Liyana Mohd Poad


Cara Tanam Pokok Daun Bawang Sendiri, Lebih Sedap & Manis

Biasanya kalau beli daun bawang di kedai mesti cepat layu dan tidak dapat digunakan. Bagi mengelakkan anda kecewa, apa kata cuba tanam sendiri sahaja di rumah. Confirm lebih sedap, manis dan kebersihan sudah tentu terjaga. Kalau nak tahu macam mana cara tanam daun bawang, kena baca artikel ini sampai habis.
Rugi kalau tak cuba!

Baca juga: Petua Lebatkan Tanaman Buah Mangga Di Rumah, Kena Letak Bahan Rahsia Ini Rupanya
CARA TANAM DAUN BAWANG SENDIRI, HASILNYA MEMANG PUAS HATI

– Cari bawang yang bila kita potong kepalanya, di tengah-tengahnya ada warna hijau.

– Potong bahagian atas bawang (saya panggil bahagian kepala bawang)
– Pilih bawang yang dah bercambah daun, potong buang daun tu dan tanam. Daun tu kalau dibiarkan nanti dia bantut.
– Kalau tak ada bawang yang bercambah, pilih bawang segar dan elok pun dah ok. Jangan tanam bawang busuk, nanti cepat la dia membusuk dalam tanah.

– Cara ini kita guna untuk pokok bawang yang kita tanam untuk kegunaan daun.
– Nak tanam dalam bekas telur pun boleh cuma kena selalu basahkan bekas telur itu. Saya lebih suka tanam di tanah. Lebih kukuh dan cantik.
Pokok bawang usia 2 hari
– Spray manja-manja sahaja untuk lembapkan tanah. Tak perlu banjirkan pasu. Nanti bawang lemas dan cepat membusuk.

Dapat la tuai hasil dalam masa seminggu. Bila nak tuai, potong sahaja semua daun dan bawang dibiarkan di tanah. Nanti boleh tuai lagi.
Selamat bercucuk tanam. Mudah je kan?
Sumber: Facebook Cik Pooja


Cara Tanam Pokok Kari Dari Keratan Batang, Terbukti Cepat Tumbuh & Merimbun

Daun kari sering digunakan dalam masakan bagi menambah aroma menyedapkan lagi maasakan. Kalau suka masak, memang pokok kari ni wajib ada di rumah. Senang, tak perlu membeli diluar kerana akan dijual dengan harga yang agak mahal.
Biasanya, pokok kari ditanam menggunakan kaedah anak pokok kari tetapi lain pula dengan perkongsian pengguna Facebook bernama Fazli Che Fauzi yang menggunakan kaedah keratan batang. Mudah dan cepat. Seminggu sahaja sudah bertunas.

Baca juga: Cara Tanam Sawi Dalam Pasu, Teknik Paling Mudah & Jimat
CARA TANAM POKOK KARI DARI KERATAN BATANG
Cara menanam pokok kari dari keratan batang. Anda boleh hasilkan lebih dari satu anak pokok kari dan tumbuh subur serta merimbum.

1. Potong batang kari yang dah tua dalam 4-5 inci.

2. Buang kulitnya, separuh saja, jangan sekeliling batang.

3. Jadi seperti gambar di bawah.

4. Letak di atas tanah dengan bahagian yang telah dikelar mengadap ke bawah. Boleh siram hari-hari.

5. Cara ni, keratan batang akan keluarkan tunas lebih banyak. Dapat la serumpun pokok kari. Gambar last tu bertunas selepas lebih kurang seminggu.

Mudah kan? Selamat mencuba. Tak rugi tanam pokok kari, senang boleh guna dalam masakan.
Sumber: Facebook Fazli Che Fauzi


Cara Tanam Pokok Kesum Dalam Polybag, Semaian Confirm Menjadi!

Daum kesum merupakan antara daun kegunaan semasa memasak masakan Melayu seperti asam pedas, laksa dan sebagainya. Sebenarnya untuk tanam pokok kesum ini senang sahaja akan tetapi ada juga yang susah untuk tanam walaupun pelbagai cara telah dilakukan.
Walau bagaimanapun, pokok kesum ini adalah sejenis tumbuhan yang boleh tumbuh dalam air malah boleh hidup di atas tanah juga. Oleh itu, cara penanaman bergantung kepada setiap individu dan keberhasilan pertumbuhan pokok kesum itu sendiri.

Baca juga: Tips Membaja Kunyit Untuk Banyakkan Hasil, Jimat Tak Payah Beli!

CARA TANAM POKOK KESUM

Jom tanam pokok kesum. Sebenarnya saya dah banyak kali mencuba semai pokok kesum berbagai cara, tapi kaedah ini paling sesuai sebab peratus semaian hidup sangat tinggi.

Petik pucuk pokok kesum.

Kerat separuh daunnya.

Kemudian, rendam dengan air tetapi separuh sahaja tau pada bahagian polybag.

Letakkan di tempat yang teduh. Tujuan rendam polibag agar tanah sentiasa basah.

Alhamdulillah 2 minggu dah hidup dan dah mula berpucuk baru serta akar pokok kesum dah terkeluar dari polybag tersebut. Masa ini dah boleh alihkan ke tanah ataupun ke dalam pasu lain.
Semoga perkongsian ini bermanfaat pada semua.
Sumber: Facebook Ibrisam Wossali


Cara Tanam Pokok Kesum Guna Keratan Pucuk Dengan Teknik Hidropot, Jimat Air & Masa!

Daun kesum merupakan tumbuhan yang banyak digunakan dalam masakan di Malaysia. Di dalam hidangan Asam Pedas dan Laksa Penang memang wajib dimasukkan daun ini barulah sedap rasanya! Daun kesum menghasilkan rasa masam lemak selain aroma yang cukup menyelerakan.
Kadang-kadang nak masak tapi boleh pula daun kesum tak ada. Jadi apa kata cuba ikuti cara tanam pokok  kesum yang dikongsikan oleh pengguna tiktok @alinkitchengarden.

Baca juga: “Saya Berzina Tapi Solat, Diterima Allah Atau Tak?”- Ini Jawapan Ustaz Abdul Samad

CARA TANAM POKOK KESUM
Hari ini saya akan ajar cara macam mana nak tanam menggunakan sumbu mop dan menggunakan teknik hydroport lah macam ini. Keratan pucuk sahaja, okey kali ini saya akan ajar lebih detail, saya harap yang baru nak mencuba tanam daun kesum akan menjadi ikut saya punya tutorial ini.

Mula-mula boleh cari maggi cup macam ini okey dengan juga bekas biskut yang ada kat dapur itu.

Pastinya maggi cup ditebuk terlebih dahulu macam dalam gambar supaya akar dia akan keluar daripada lubang-lubang dan sumbu ini untuk serap air untuk dibekalkan air kepada pokok nanti.
Dia akan sentiasa melembapkan tanah.

Sebenarnya tanah pokok kesum ini, kena rajin cantas tau. Baru pokok sentiasa akan keluarkan tunas baru. Pertama kali, saya ajar cara untuk menggunakan keratan pucuk ini.

Di sini, saya menggunakan lebih kurang hingga ruas jari ini sahaja (rujuk gambar). Lalu potong sahaja.

Pucuk yang telah dapat tadi, boleh bersihkan daun dia dan tinggalkan hanya 3 ataupun 2 helai daun sahaja. Lebih kurang satu ruas ini, akan biarkan dia berdaun.
Kenapa kena lebihkan macam ini tanam? Sebab ruas satu dua tiga ruas ini akar akan tumbuh melalui ruas-ruas ini. Jadi apabila dicucuk lebih banyak ruas, maka lebih banyak akar pokok akan keluar.

Andai kata yang bawah ini tak berakar, dia akan berakar di ruas yang ke-2 ataupun yang ke-3. Jadi di situ lebih senang pokok hiduplah. Satu kita cari pucuk yang agak-agak keras. Jangan cari yang lembik supaya bila cucuk nanti pucuk stabil.

Sebelum masukkan tanah, pastikan sumbu separuhlah daripada bekas. Maksudnya dia macam kat atas sikit macam ini (rujuk gambar). Ini kerana dia akan serap air ke tanah sampai ke atas.

Ini adalah tanah hitam campur kokopit dan sekam bakar.

Tanah hitam tadi dimasukkan ke dalam maggi cup secukupnya okey.

Apabila selesai, masukkan maggi cup ke dalam bekas biskut. Teknik ini paling senang, kerana boleh tinggal tanpa perlu siram setiap hari. Cuma pantau air di bawah ini sahaja.

Pastikan cara cucuk dia, tinggalkan tiga ruang macam ini dan cucuk sahaja.

Tak payah cucuk banyak, bekas kecil jadi empat atau lima pokok sudah memadai.

Tada! Ini lah hasilnya, jangan lupa isikan air dahulu okey. Sebelum itu, sirap dekat atas biar tanah dia lembap. Haaa sirap dahulu, sebab tanah lembap akan memudahkan pertambahan akar.

Apabila dah puas hati boleh letak air ke bawah (ke dalam bekas biskut). Letakkan secukupnya, tapi jangan sampai tenggelam lah dia punya cup tersebut.

Dah siap!
Tips:
1. Untuk pokok hidup supaya tak mati kering boleh letak di tempat teduh untuk sementara tunggu pokok stabil. Selepas 3 atau 4 hari baru boleh letak dekat cahaya matahari tapi jangan secara terus.
2. Selepas dah tumbuh nampak tunas-tunas, baru boleh letak air baja.
VIDEO PENUH

 @alinkitchengarden
Replying to @rasofea cara tanam pokok kesum guna keratan pucuk dengan teknik hidropot..harap berjaya tau..sebab sy kongsikan yg lebih detail dh ni..klo x berjaya juga..boleh try kunyah pucuk dia..tanda protes pada pokok kesum..🤭🤭🤭#kebundapuralin #gardeningproject #gardeningtiktok #tutorialtanaman #gengkebun #kebunbandar #balconygarden
 ♬ original sound – KebunDapurAlin – KebunDapurAlin

Sumber: Tiktok alinkitchengarden


Cara Tanam & Jaga Pokok Kucai, Baru Lebih Subur!

Kucai merupakan antara tanaman paling sesuai ditanam di rumah kerana cara penjagaan agak mudah berbanding tanaman lain. Kalau anda bercadang mahu menanam pokok kucai di rumah, pastikan anda ikut tips yang dikongsi oleh Yuziyana di laman Facebook. Memang pokok kucai lebih subur dan panjang! Tak rugi kalau cuba…
Baca juga: Cara DIY Baja Organik Untuk Semua Jenis Pokok, Tumbuh Lebat & Subur!

CARA TANAM & JAGA POKOK KUCAI, BARU LEBIH SUBUR!

Baja organik seperti baja kopi, baja soya, baja taik ayam, baja taik kambing dan air beras merupakan baja paling sesuai untuk pokok kucai.

Tanah paling sesuai: tanah hitam berpasir, tanah kompos, tanah organik, tanah sawit atau apa-apa tanah yang poros dan subur.

Tanah paling tak sesuai untuk kucai: Topsoil(tanah merah) atau apa-apa tanah yang keras.
Cuaca

– Full matahari dari pagi sampai petang. Separa teduh jika musim terlalu panas.
*Elakkan dedahan cahaya lampu pada waktu malam. Cahaya lampu menyebabkan pokok stress dan akan keluar bunga. Kucai berbunga selalunya lebih kurus.. Tapi kalau kerap tuai, tiada masalah sangat.
Siram 2 kali sehari dah memadai. Musim panas, 3 kali sehari.
Kekerapan tuai 2 minggu sekali. Tapi kalau musim kemarau boleh terlajak 3 minggu sekali sebab kucai lambat membesar kalau musim kemarau.
Kucai perlu kerap dituai untuk elak dari keluar bunga. Bunga menyebabkan kucai kurus dan lama-lama akan mati.
Cara nak bagi kucai cepat membiak:

– Letak tempat teduh. Kucai akan jadi halus tapi banyak keluar anak.
– Bila dah banyak anak, pecahkan dan tanam semula dalam pasu/Polibag lain.
– Kucai yang terdedah tempat panas lebih gemuk tapi lambat sikit membiak.
– Kucai tempat teduh pula cepat membiak tapi daun halus je. Alihkan semula ke tempat panas jika nakkan kucai yang gemuk-gemuk.
Sumber: Facebook Yuziyana Yusop


Cara Tanam Pokok Kunyit Paling Mudah, Hasilnya Memang Puas Hati!

Kunyit sering digunakan dalam masakan dan menjadi penyedap rasa. Biasanya, kunyit dijual dengan harga yang mahal dan bila tiba musim perayaan pasti habis dibeli.
Untuk mengelakkan rasa kecewa mencari daun kunyit, apa kata cuba cara tanam pokok kunyit sendiri di rumah paling mudah dan cepat seperti yang dikongsikan oleh Mohd Amri di laman Facebooknya. Memang menjadi!

Baca juga: Elak Tanaman Diserang Lalat Putih, Ini Cara Buat Racun Organik Paling Mudah
CARA TANAM POKOK KUNYIT PALING MUDAH, HASIL GEMUK-GEMUK

Pokok kunyit lama ini bulan tiga yang lepas saya keluarkan dari pasu. Tujuannya tak lain tak bukan untuk biakkan supaya lebih banyak. Rezeki jiran-jiran sekeliling saya kongsikan isi kunyit dan juga daunnya sekali.

Cara biakkan pokok kunyit kepada beberapa pasu baru:
– Ambil beberapa batang kunyit yang sudah berakar seperti dalam gambar.

– Daun saya potong sebab memang akan layu. Daripada dibiarkan layu macam itu, baik saya guna atau agihkan kepada jiran.
– Yang lebihan agihan, terus saya cucukkan ke tanah. Untuk peringkat awal dalam seminggu hingga ke dua minggu saya tidak beri sebarang baja, hanya siram pokok supaya berkeadaan lembab.
– Pada hari ke 7, sudah keluar beberapa tunas-tunas baru.
– Pada peringkat ini, saya mula masukkan atau taburkan sahaja dua sudu baja organik dan siram seperti biasa. Saya guna baja campuran kompos sawit dan tinja ayam. Sepaket saya dapat rm7 sahaja. Murah dan berkesan untuk semua pokok. Boleh cuba.

– Jadi, untuk hari-hari berikut, saya hanya siramkan air kosong sahaja. Selang seminggu sekali atau dua minggu sekali saya akan taburkan baja organik serta berikan semburan booster.
Dah dapat banyak pasu, bolehlah buat rendang semasa Hari Raya Aidilfitri dan Hari Raya Aidiladha nanti.
Selamat mencuba!
Baca juga: Stres Rumput Asyik Tumbuh? Guna Cara DIY Racun Rumput Di Bawah, Settle!
Sumber: Facebook Mohd Amri


Mudahnya Cara Tanam Pokok Lidah Jin (Sansevieria). Semai Guna Daun Je!

Sejak PKP tempoh hari, pokok hiasan dalaman rumah memang semakin mendapat perhatian.
Salah satu daripada pokok yang paling popular dan viral di media sosial adalah pokok snake plant aka Sansevieria ataupun lebih dikenali dengan panggilan pokok Lidah Mertua atau Lidah Jin.

Katanya bagus bubuh dalam rumah, serap habuk dan sebagainya.
Tambahan pula pokok itu juga kelihatan sangat cantik dan kemas apabila dijadikan perhiasan dalam rumah.

Masa permintaan meningkat, harga pokok ini pun sama melonjak tinggi.

Sebenarnya pokok ini sangat mudah dibiakkan tau.
Jom kita tengok cara tanam pokok lidah jin yang dikongsikan oleh Puan Yuziyana Yusop ini.
Senang sangat nak semai, guna daun je!
Cara Tanam Pokok Lidah Jin Guna Daun, Mudah Sangat
Kalau terjumpa pokok Sansevieria aka Pokok Lidah Jin aka Pokok Snake Plant yang berkenan dekat rumah Jiran atau kawan dan teringin nak minta, minta daun dia je pun jadilah.
Bawa balik terus semai. Insyaallah hidup.
Pokok saya ni dari sehelai daun. Keluar 2 anak.

Saya try semai menumpang pasu aloevera.
Dah nampak keluar anak, korek dan pindahkan.

Saya semai sekitar awal bulan 6 baru-baru ini.
(Posting ini ditulis pada 7 September 2020).
Dari sehelai daun boleh juga kerat-kerat jadi banyak. Contohnya macam dalam gambar di bawah ni.
(*Kredit gambar Freanceliantynie Lians)

Tapi nasib juga… Ada yang mati kering tak berakar.
Biasanya dalam 10 helai yang kita tanam tu, 1 – 2 helai akan kering.
Jadi, kebarangkalian nak bertunas tu tinggi juga sebenarnya.
Seeloknya letak di tempat redup masa disemai tu ya.
Kalau letak di tempat panas, mungkin daunnya boleh berubah warna.

Mudah Dijaga, Senang Hidup
Cara yang sama juga kalau nak biakkan lagi pokok yang makin membesar dan pasu yang makin penuh.
Pokok lidah jin ni memang senang sangat hidup.
Saya suka jenis dwarf. Tak minat yang panjang kecuali jenis koleksi rare atau yang tak ramai tanam.
Jadi kalau ada terjumpa pokok ni dan berkenan, bolehlah minta daunnya untuk dibiakkan.
Insha Allah akan hidup.
Selamat mencuba!
[Baca juga:  ‘Simpulkan Batang Bagi Kukuh’, Ini Cara Tanam Pudina Paling Mudah & Menjadi]

*Cara tanam pokok lidah jin ini dikongsikan oleh Puan Yuziyana Yusop melalui Facebook Group Kebun Bandar : Jom Tanam Sendiri. Ia telah disunting dan diterbitkan semula dengan kebenaran. Untuk sebarang pertanyaan lanjut, sila rujuk posting asal beliau di melalui pautan INI.
https://www.facebook.com/groups/jomtanamsendiri/permalink/2179119542218226/


Cara Tanam Pokok Mulberi, Berbuah Dengan Lebat & Mudah Jaga!

Pernah makan buah mulberi? Rasanya seperti buah beri yang lain iaitu masam dan manis. Lagi seronok kalau makan selepas dipetik. Fresh! Selain dimakan begitu sahaja, buah mulberi boleh dijadikan jem, jus buah dan lain-lain.
Lebih menariknya, nak tanam pokok mulberi ni senang sahaja. Penjagaan pun mudah dan berbuah dengan lebat dengan subur serta gemuk-gemuk. Oleh itu, mari kami kongsilkan cara betul dan mudah. Boleh la lepas ni tanam di rumah.

Baca juga: Cara Mudah Nak Tanam Pokok Ketumbar, ‘Confirm’ Menjadi!
CARA TANAM POKOK MULBERI, BERBUAH DENGAN LEBAT
Saya baru dapat ilmu baru dari seorang sahabat yang sudah cuba. Pokok mulberi boleh berbuah lebat. Kebetulan saya ada pokoknya. Mulberi kampung je.

Ini teknik yang akak gunakan:
– Mula cantas semua pucuk dan luruhkan semua daun hingga pokok jadi betul-betul togel. Insyaallah pokok tak kan mati ya. Ini adalah cara untuk memaksa pokok berbuah. Akan tumbuh banyak tunas-tunas baru beserta dengan putik-putik buah.

– Kemudian apabila buah dah ada sikit-sikit warna merah, luruhkan semua daun sekali lagi. Ini memberi peluang kepada tumbesaran buah.
Dua peringkat gugurkan daun.
1. Untuk memaksa pokok berbuah.
2. Untuk tumbesaran buah.
Untuk pembajaan akak guna baja kopi. Daun yang diluruhkan boleh di buat sayur, yang dah agak matang boleh je goreng celup tepung.

Kalau nak tahu, pokok mulberi ni bukan setakat sedap tetapi mempunyai banyak khasiat antaranya menurunkan kadar kolestrol, membantu melawan kanser dan banyak lagi. Jadi, tak rugi kalau nak cuba menaman pokok mulberi di rumah.
Sumber: Facebook Siti Aminah


‘Simpulkan Batang Bagi Kukuh’, Ini Cara Tanam Pudina Paling Menjadi & Cepat Hidup

“Katanya nak tanam pudina cuma cucuk ke tanah je. Tapi aku buat asyik layu… Lepas tu tak hidup pun. Macam mana cara tanam pudina yang betul sebenarnya ye?”
Musim-musim orang makin rajin menanam pokok dan berkebun ni, mesti ada je teknik-teknik tertentu yang dikongsikan untuk membantu tanaman lebih menjadi kan?

Ini salah satu posting menarik tentang cara tanam pudina yang dikongsikan melalui Facebook oleh Rina Kefele melalui Group Kebun Bandar: Jom Tanam Sendiri.
Memang menarik sebab menurut beliau dengan teknik cara tanam pudina ini, pokok pudina lebih kukuh dan cepat hidup.

Jom kita tengok perkongsian beliau sepenuhnya di bawah ini.

Cara Tanam Pudina Paling Menjadi & Cepat Hidup
Macam-macam teknik dan cara tanam pudina saya cuba, dan bagi saya inilah teknik yang paling menjadi.
Memang pokok pudina tu tak layu langsung.
Tapi kalau kawan-kawan buat jadi layu janganlah salahkan saya pulak ye…
Saya sekadar berkongsi pengalaman. Teknik ini saya ambil dari group Facebook ni juga, sebelum ni dia guna cara ni untuk tanam pokok sireh.
Bagi saya, dengan teknik ni pokok pudina lebih kukuh dah cepat hidup.
Jadi saya pun nak kongsikan dan tunjukkan gambarnya satu persatu di bawah ini.
Semoga bermanfaat!
1. Ambil Pucuk / Batang Pudina
Saya petik dari pokok pudina dan ambil yang hujung-hujung dah berjurai.

2. Sediakan Tanah
Kemudian sediakan bekas dan tanah.
Saya guna tanah hitam je.

3. Simpulkan
Buang daun-daun yang bawah tu sikit dan simpulkan macam dalam gambar ni.

Buatlah beberapa banyak yang kita nak.

4. Tanam
Tanam macam dalam gambar di bawah ni.
Masuk dan timbus tanah je.
Teknik ni akan buat pokok pudina tu jadi kukuh. Kalau disiram nanti taklah dia mudah lari.

5. Simpan Tempat Redup
Bila dah siap tanam, simpan tempat redup.

Yang di bawah ni saya tanam dah seminggu dah.
Langsung tak layu.
Dekat bawah tu ada takungan air. Saya tutup dengan kain sebab takut ada jentik-jentik.

Hasil Selepas 2 Bulan
Ini hasilnya lepas 2 bulan… Alhamdulillah dah merimbun.

Mudah kan?
Cara ini juga boleh digunakan untuk tanam sirih.
Insha Allah cepat hidup dan menjadi tanamannya.
Selamat mencuba dan semoga bermanfaat buat kita semua.
[ Baca juga : “Rendam Batang, Lepas Tu Cucuk Je”, Ini Cara Tanam Kangkung Dalam Pasu Yang Sangat Mudah. Lepas 4 Minggu Boleh Tuai ]
[ Baca juga : Bungkus Dengan Tisu Lembab, Ini Cara Tanam Kunyit Dan Halia Yang Mudah & Cepat! ]
*Cara tanam pudina ini dikongsikan oleh Rina Kefele menerusi Group Kebun Bandar: Jom Tanam Sendiri diFacebook. Untuk sebarang pertanyaan sila rujuk posting asal beliau di SINI.


Cara Tanam Ros Jepun Supaya Rimbun & Lebat Bunga!

Semenjak ramai dalam kalangan kita yang Work From Home, mesti ada beberapa aktiviti baharu yang anda ceburi bukan? Salah satunya adalah aktiviti bercucuk tanam yang boleh juga tenangkan minda. Jadi, buat anda yang baru pertama kali nak cuba bercucuk tanam, apa kata anda cuba tanam ros jepun di halaman rumah. Ini cara tanam ros jepun yang anda boleh gunakan supaya bunga pun lebat!
Baca juga: Atasi Masalah Pokok ‘Sakit’ Guna Paracetamol, Menjadi!

CARA TANAM ROS JEPUN
Hari ni sis nak kongsi macam mana cara sis tanam ros jepun disebabkan ramai yang pm tanya macam mana nak rimbun & bunga lebat!
1.Tanah apa-apa pun boleh asal tak bertakung air.Tabur baja mix untuk ros jepun. Sikit je satu pasu dalam satu sudu kecik anggaran dalam 10 biji je.

2.Nak rimbun..patah-patahkan dalam 2 inci je nanti akan bercabang-cabang banyak sampai litup pasu ..itu yang kita nak. Bila dah bercabang banyak setiap cabang akan keluar putik banyak baru lah bunga lebat & rapat-rapat.

3.Patahkan dalam 2 inci cucuk rapat-rapat dah siap letak kat panas terus. Siram 1 kali sehari pun dah ok.

4.Nanti lebat & rimbun macam ni. Bunga pun lebat & rapat-rapat.

5.Cabang banyak..putik-putik bunga pun banyak.

6.Setiap hujung ranting ada putik bunga.

Cantik!
Sumber: Mi Fi


Cara Tanam Ros Jepun Dari Keratan Batang. Mudah Jaga, Cepat Berbunga & Cantik!

Ros Jepun atau nama saintifiknya Portulaca Grandiflora memang ramai peminatnya kan? Cara tanam ros Jepun ni sebenarnya mudah dan ia juga sejenis tanaman yang tidak sukar untuk dijaga.
Kebiasaannya bunga ros Jepun yang memiliki warna-warna yang terang seperti merah, kuning dan putih.

Yang uniknya, ia istimewa berbanding bunga lain kerana berbunga tidak mengikut musim dan hanya mengambil masa seminggu dari tempoh semaian untuk mengeluarkan bunga.
Bunganya pula akan mengembang dari jam 9.30 pagi hingga 3 petang bergantung pada keadaan cuaca.

Satu lagi keistimewaan ros jepun ialah bunga ros Jepun ini bagaikan perumah bagi serangga-serangga baik termasuklah serangga pendebungaan seperti lebah kelulut dan kumbang yang secara tidak langsung mampu meningkatkan pendebungaan dalam proses hasil pertanian.

Ros Jepun juga tidak cerewet seperti kebanyakan bunga lain dan mudah membiak.
Jadi dalam artikel ini, kami berbesar hati ingin berkongsikan cara tanam ros jepun yang mudah oleh Nur Farahana Johan.
Cara Tanam Ros Jepun Dari Keratan Batang
Kisahnya, pernah tak Ros Jepun jadi macam ni?
Kalau dah jadi macam ni jangan panik, maksudnya pokok Ros Jepun ni kena tanam balik.
Jadi saya nak tunjukkan cara tanam Ros Jepun ni dalam pasu.
Boleh gunakan pasu berisi tanah baru atau cungkil pokok-pokok yang kering tu dan kerat bahagian yang masih subur.

1. Gemburkan Tanah
Sebelum nak tanam semula, gemburkan tanah.
Kalau tanah tu keras bolehlah bagi sikit air biar mudah digembur.
Kemudian saya campurkan dengan tanah kompos.

2. Ambil Keratan Batang
Siap gembur tanah, ambil keratan pokok yang masih elok tadi utk tanam semula.
Pastikan keratan tu panjangnya 2 ruas pada jari.
Buangkan daun kat bahagian bawah keratan tu. Boleh tinggalkan dalam 2-3 helai daun saja.

3. Cucuk
Tadaaaa.. dah siap cucuk dah.
Saya tanam rapat-rapat sikit supaya nanti daunnya merimbun. Nak tanam jarak-jarak pun ok je.

4. Letakkan Tempat Yang Kena Cahaya Matahari
Akhir sekali, letak Rps Jepun ni dekat tempat panas ya.
Baja sekali seminggu atau 2 kali seminggu. Boleh cuba ya.

Hasilnya Selepas 2 Minggu
Ini hasilnya lepas 2 minggu.

Pastikan korang letak Ros Jepun ni di tempat yang kena cahaya matahari sebab dia suka panas-panas ni.
Selamat mencuba!

Cantik kan bila dah kembang?

*Cara tanam ros jepun ini dikongsikan oleh Nur Farahana Johan II menerusi Facebook. Sebarang maklumat lanjut atau pertanyaan tentang tips tanam ros jepun, sila rujuk pada posting asal beliau di SINI.


Cara Tanam Sawi Dalam Pasu, Teknik Paling Mudah & Jimat

Sawi merupakan antara tanaman mudah untuk ditanam sama seperti kangkung dan juga bayam. Penjagaan sawi tidak begitu rumit dan juga tidak begitu senang tetapi sangat sesuai bagi anda yang baru sahaja belajar menanam.
Selain memilih untuk menaman sawi di atas tanah, anda juga boleh cuba untuk menanam sawi di dalam pasu seperti perkongsian pengguna Facebook bernama Azuan Abdullah. Ini merupakan teknik mudah dan juga jimat. Menarik kan?

Baca juga: Cara Pindahkan Anak Pokok Dengan Betul, Waktu Petang Baru ‘Mustajab’!
CARA TANAM SAWI DALAM PASU, TEKNIK MUDAH & JIMAT
Dalam banyak-banyak teknik tanam sawi di rumah, teknik ini yang paling mudah dan berkesan buat saya . Ianya dipanggil teknik nutripot buatan sendiri.

Bila pokok usia 3 minggu, baru kita siram 2 kali seminggu. Jimat masa, jimat baja dan jimat tenaga. Bestkan? Walaupun siraman hanya 2 kali seminggu, pokok tak akan mati kelayuan. Hasilnya pun boleh tahan ohsem, lebih kurang 500 gram untuk 1 pasu.

Ini bahan-bahan yang diperlukan:
– Pasu.
– Tong/baldi yang dapat muat 1/3 – ½ pasu.
– Span.
– Cocopeat.
– Air baja AB
1. Pilih kombinasi pasu dan tong/baldi yang sesuai. Pastikan 1/3 – ½ daripada pasu boleh masuk ke dalam tong atau baldi.

2. Pilih pasu yang ada lubang ya. Jika tak ada lubang, wajib buat lubang pada dasar pasu tersebut.

3. Masukkan pasu ke dalam tong. Ukur paras kedalaman bahagian pasu yang boleh masuk dalam tong atau baldi. Saya tanda dengan marker pen paras tersebut.

4. Keluarkan pasu dari tong dan ukur paras bertanda tersebut. Dalam contoh ini, paras yang ditanda dengan marker dengan hujung pasu adalah 10 cm.

5. Ukur pula tong atau baldi tersebut. Tandakan point dengan ukuran 2 cm lebih daripada paras pasu. Ini bermaksud point itu berada 12 cm.

6. Tebuk lubang pada point yang kita tanda tu. Minimun 2 lubang. Maksimun 4 lubang. Tujuannya adalah sebagai lubang over flow jika air terlebih nanti.
Ia juga boleh meningkatkan kadar pengudaran akar nanti. Lubang tu jangan besar sangat ya. Jika lubang besar, si aedes boleh masuk bertelur nanti.

7. Potong span ikut kesesuaian lubang dan ketinggian pasu. Ini saya guna span akuarium.

8. Masukkan span ke dalam lubang pasu. Pastikan hujung span mencecah pada bahagia dasar tong atau baldi.

9. Masukkan cocopeat yang telah dibilas ke dalam pasu. Tak perlu penuh. Memadai tenggelam span atau ¾ daripada tinggi pasu.

10. Tanam anak benih sawi yang telah disemai. Pilih anak yang sihat dan bebas penyakit. Usianya lebih kurang 14 hari lepas semai dan ada 4-5 helai daun. Jarak lebih kurang 6 inci.
Siap tanam, siram pasu tersebut dengan air baja AB hingga lelehan air keluar melalui lubang over flow yang kita tebuk tadi. EC baja 1.5 mS.

11. Jadual siraman dan kepekatan air baja adalah seperti berikut.

Minggu 1 : 1 kali seminggu, EC 1.5
Minggu 2 : 1 kali seminggu, EC 1.8
Minggu 3 : 1-2 kali seminggu, EC 2.0
Minggu 4 & 5 : 1-2 kali seminggu, EC 1.5

*Siraman dibuat hingga air sampai ke paras lubang “over flow”

12. Ini keadaan pokok sawi yang berusia 35 hari lepas tanam. Dia punya daun berkilat-kilat kan. Yang pasti, ia bebas racun kimia.

Alhamdulillah rasanya tak pahit dan sangat rapuh. Anak-anak suka sangat bila letak dalam nasi air.

Sumber: Facebook Azuan Abdullah


Cara Tanam Sawi Guna Teknik Keratan Batang, Lepas 7 Hari Dah Dapat Hasil & Boleh Makan!

Salah satu jenis sayur yang paling mudah didapati dan paling mudah dimasak adalah sayur sawi. Namun, setiap kali kita masak sayur sawi, pasti kita akan membuang bahagian bawah batang sawi tersebut bukan?
Selepas ini, setiap kali masak sayur sawi jangan dibuang pula bahagian bawah batang sawi tersebut kerana anda boleh tanam sahaja di rumah. Paling seronok sekali adalah, kaedah tanam pokok sawi menggunakan teknik keratan batang ini sangat mudah. Sedar tak sedar dah boleh makan sayur yang fresh!

Tanam Sawi Dari Keratan Batang

Percubaan pertama

1.Pertama kali buat, potong batang sawi terlalu pendek, namun percubaan ini nampak berjaya.

2. Potong tinggi sedikit batang sawi atas daun pucuk yang baru nak hidup. Rendamkan dengan sedikit air.
3.Air perlu ditukar setiap hati bagi mengelakkan batang sawi jadi busuk apabila air sudah kotor.
4. Pada hari ketiga, batang sawi akan dipindahkan ke bekas tanaman Cocopeat.

5.Pada hari ketujuh, kita akan lihat batang sawi akan hidup dan mula mengeluarkan daun baru. Siramlah dan jaga seeloknya.

Sumber: Nora Razak